Ana səhifə » Siyasət » Azərbaycanda qeyri-formal məşğulluğa qarşı ciddi mübarizə aparılır\nÖlkəmizin əmək bazarı bir sıra spesifik amillərlə səciyyələnir. Azərbaycan əmək ehtiyatları ilə zəngin olan ölkədir. Hazırda ölkəmizdə əmək qabiliyyətli yaşda olan əhalinin sayı təxminən 6814,0 min nəfərdir. Bunun 5168,0 min nəfərini iqtisadi fəal əhali təşkil edir. Əhalinin daha çox hissəsinin gənclərdən ibarət olması respublikamızda əmək ehtiyatlarının formalaşmasında mühüm rol oynayır.\nEyni zamanda, ölkəmizdə müsbət demoqrafik mühit formalaşıb. Aparılan uğurlu sosial-iqtisadi siyasət sayəsində Azərbaycanın əhalisi getdikcə artır. Ölkəmizdə əhali sayının artması isə qarşıya yeni çağırışlar qoyur və bu çağırışlardan biri də əmək bazarının adekvat şəkildə tənzimlənməsi ilə əlaqədardır. Bu sahədə Azərbaycanın strateji hədəfi ondan ibarətdir ki, ölkədə yeni iş yerlərinin yaradılması davamlı prosesə çevrilməlidir. Bu strateji xəttə uyğun olaraq respublikamızda yeni iş yerlərinin yaradılmasına və mövcud olanların qorunmasına çox həssas münasibət bəslənilir. Prezident İlham Əliyevin siyasi iradəsinə uyğun olaraq respublikanın yeni hökuməti əsas diqqətini artan əhalidən ibarət böyük çağırış üzərinə yönəldib.\nRespublikamızda insanların əmək bazarına inteqrasiyasının genişləndirilməsi üçün yeni imkanlar yaradılır\nHər bir ölkə özünün əmək bazarını daxili imkanlarını nəzərə almaqla tənzimləyir. Bu baxımdan BMT-nin bəyan etdiyi Minilliyin İnkişaf Məqsədlərinə qoşulan respublikamızın həyata keçirdiyi tədbirlər təqdirəlayiqdir. Əlbəttə, əmək ehtiyatlarının zənginliyi, gənclərin yüksək ixtisaslı kadrlar kimi formalaşmaları ölkəmizin böyük üstünlüyüdür. Azərbaycanı fərqləndirən həm də o məqamdır ki, respublikamızda insanların əmək bazarına inteqrasiyasının genişləndirilməsi üçün davamlı olaraq yeni imkanlar yaradılır. Yeri gəlmişkən, Prezident İlham Əliyev martın 16-da Əmək və Əhalinin Sosial Müdafiəsi naziri Sahil Babayevi qəbul edərkən bu məqama xüsusi diqqət çəkib. “İşsizliyi aşağı səviyyədə saxlamaq üçün dövlət bütün mexanizmlərdən istifadə edir”, - deyə ölkə Prezidenti vurğulayıb.\nAzərbaycanda əmək bazarının effektiv şəkildə tənzimlənməsindən söhbət açarkən bu məqsədlə bir-birini tamamlayan iki istiqamətdə görülən tədbirlərin önəmini xüsusi qeyd edə bilərik. Respublikamızda bir tərəfdən hüquqi bazanın möhkəmləndirilməsi, digər tərəfdən isə praktiki müstəvidə görülən işlər əhalinin, o cümlədən də gənclərin əmək bazarına çıxışını asanlaşdırır. Belə tədbirlərin əhatə dairəsi isə kifayət qədər genişdir. Yeni iqtisadi şəraitdə Prezident İlham Əliyevin islahatların ardıcıllığının təmin edilməsi məqsədilə imzaladığı ayrı-ayrı sənədlər respublikamızda insanların əmək bazarına inteqrasiyasına möhkəm hüquqi əsaslar yaradır. Məlum olduğu kimi, ölkəmizdə dövlət başçısının 2018-ci il 30 oktyabr tarixli Sərəncamı ilə 2019-2030-cu illər üçün Azərbaycan Respublikasının Məşğulluq Strategiyası təsdiqlənib. Strategiyanın məqsədi məşğulluq siyasətinin ekstensiv mərhələdən intensiv mərhələyə keçidini təmin etmək, əhalinin məşğulluq səviyyəsini artırmaq, tam məşğulluğu təmin etmək, layiqli əməyi dəstəkləmək və əmək məhsuldarlığını yüksəltməkdir.\nYeni şəraitdə həyata keçirilən islahatlar çərçivəsində Prezident İlham Əliyev 13 fevral 2020-ci il tarixində “Məşğulluq Strategiyasının həyata keçirilməsinə dair 2020-2025-ci illər üçün Tədbirlər Planı”nın təsdiq edilməsi haqqında Sərəncam imzalayıb. Sənəddə əmək bazarının tənzimlənməsi sahəsində normativ hüquqi bazanın və institusional strukturun təkmilləşdirilməsi, işçi qüvvəsinin bacarıqlarının inkişaf etdirilməsi və əmək standartlarının təkmilləşdirilməsi, aktiv məşğulluq tədbirlərinin əhatə dairəsinin genişləndirilməsi və səmərəliliyinin artırılması, sosial müdafiəyə xüsusi ehtiyacı olan və işə düzəlməkdə çətinlik çəkən şəxslərin əmək bazarına inteqrasiyasının gücləndirilməsi, sosial dialoqun inkişaf etdirilməsi və qeyri-formal əmək münasibətlərinin qarşısının alınması, əmək bazarının monitorinqi və proqnozlaşdırılması sisteminin inkişaf etdirilməsi kimi 5 mühüm istiqamət üzrə zəruri tədbirlərin reallaşdırılması nəzərdə tutulub.\nÖlkəmizdə insanların əmək bazarına daha asan çıxışını təmin etmək üçün hüquqi bazanın təkmilləşdirilməsi praktiki müstəvidə reallaşdırılan tədbirlərlə tamamlanır. Respublikamızda yeni şəraitdə iqtisadiyyatın genişlənməsini hədəfləyən islahatlar uğurla reallaşdırılır. Təkcə son illərdə ölkəmizdə daxili və xarici investisiyaları cəlb etməklə bir neçə sənaye parkı yaradılıb, nəhəng sənaye müəssisələri işə salınıb. Eyni zamanda, bölgələrdə sənaye məhəllələrinin yaradılması geniş vüsət alıb. Son illərdə aqrar sektorun yeni yanaşmalar əsasında inkişaf etdirilməsi, pambıqçılıq, baramaçılıq, tütünçülük kimi gəlir imkanları geniş, əmək tutumu böyük olan sahələrin dirçəldilməsi respublikamızda əmək bazarının genişlənməsinə öz müsbət təsirini göstərib.\nÖz növbəsində Azərbaycan dövlətinin sosialyönümlü iqtisadiyyat quruculuğuna və insanların layiqli iş yerləri ilə təmin edilməsinə güclü siyasi iradə nümayiş etdirməsi, hüquqi bazanın möhkəmləndirilməsi və praktiki müstəvidə görülən işlər yaxşı nəticələr verir. 2003-2019-ci illər ərzində respublikamızda 70 faizdən çoxu daimi olmaqla təxminən 2 milyon yeni iş yeri açılıb, işsizlik səviyyəsi 5 faizədək aşağı endirilib ki, bu da dünya üzrə ən yaxşı göstəricilərdən biridir. İşsizliyin aşağı səviyyədə olması həmçinin respublikamızda yoxsulluğun da azalmasını - 49 faizdən 5 faizə enməsini şərtləndirib.\nÖlkədə qeyri-formal məşğulluğun minimum səviyyəyə endirilməsi hədəflənib\nMüasirləşməni strateji hədəf kimi müəyyənləşdirən Azərbaycanda yeni şəraitdə kölgə iqtisadiyyatının aradan qaldırılması, bütün sahələrdə şəffaflığın təmin edilməsi istiqamətində reallaşdırılan islahatlar çərçivəsində həmçinin qeyri-formal məşğulluğa qarşı ciddi mübarizə tədbirləri görülür. Yuxarıda bəhs olunan qəbulda da respublikamızda qeyri-formal məşğulluğa qarşı aparılan mübarizə tədbirlərindən və bu sahədə əldə edilən nəticələrdən geniş söhbət açılıb. Bildirilib ki, hazırda qeyri-formal məşğulluqla mübarizə Əmək və Əhalinin Sosial Müdafiəsi Nazirliyinin fəaliyyətinin əsas istiqamətlərindən birini təşkil edir. Ölkəmizdə dövlət başçısının imzaladığı müvafiq Fərman və sərəncamlar əsasında qeyri-formal məşğulluğun azaldılması üçün ən ciddi stimullar yaradıldığı nəzərə çatdırılıb. Məsələn, vergi güzəştləri tətbiq olunub, eyni zamanda, inzibati tədbirlər gücləndirilib. Əmək və Əhalinin Sosial Müdafiəsi naziri Sahil Babayevin bildirdiyinə görə, bu tədbirlərin müsbət dinamikası ötən il çox ciddi şəkildə özünü göstərib. Təkcə bir il ərzində özəl sektorda əmək müqavilələrinin sayı 100 min artıb. Həmçinin dövlət sektorunda əlavə olaraq 53 min artım qeydə alınıb. Eyni zamanda, reallaşdırılan ciddi tədbirlər nəticəsində əməkhaqqı fondu 42 faiz artıb. Başqa sözlə desək, əməkhaqqı fondunda 42 faiz leqallaşma baş verib. Bu, həm iqtisadiyyata, həm pensiya-sosial təminatına, həm də kölgə iqtisadiyyatının azaldılmasına ciddi dəstəkdir. Hazırda ölkəmizdə qeyd olunan istiqamətdə müsbət dinamika davam edir. Son statistikaya əsasən, cari ilin əvvəlindən bəri əmək müqavilələrinin sayında 19 min 400 artım olub. Prezident İlham Əliyev respublikamızda qeyri-formal məşğulluğa qarşı aparılan mübarizə tədbirlərinin yaxşı nəticələr verməsindən məmnunluğunu bildirərək deyib: “Qeyri-formal məşğulluqla bağlı mənim müvafiq göstərişlərim yerinə yetirilir. Mənə müntəzəm olaraq bu məsələ ilə bağlı məruzələr edilir. Mənə verilən məlumata görə, son müddət ərzində 300 mindən çox işçi ilə əmək müqaviləsi bağlanmışdır. Yəni, bu işlər rəsmiləşdirilmişdir. Burada, əlbəttə ki, çox ciddi monitorinq tədbirləri keçirilməlidir. Bu, məsələ ilə bağlı sizə müvafiq göstərişlər verilmişdir. Eyni zamanda, sistem xarakterli, institusional tədbirlər də nəzərdə tutulur ki, qeyri-rəsmi məşğulluğun əhatə dairəsi daralsın”.\nQeyd edək ki, əmək münasibətlərinin leqallaşdırılması ilk növbədə muzdla işləyən vətəndaşların mənafeyinə uyğundur və onlar üçün çox böyük önəm daşıyan sosial təminatlar yaradır. Məlum olduğu kimi, son illərdə respublikamızda ciddi pensiya islahatları aparılıb. Təkcə ötən il həyata keçirilən böyük sosial paket çərçivəsində pensiyaların minimum məbləği iki mərhələdə 72 faiz artırılıb. Bu artım ölkə üzrə 660 min nəfər pensiyaçını əhatə edib. Respublikamızda pensiyaların artırılması ənənəsi 2020-ci ilin əvvəlindən də davam etdirilib. Cari ildə sosialyönümlü islahatların davamı olaraq dövlət başçısının imzaladığı Sərəncamla bütün pensiyalar 16,6 faiz indeksləşdirilib. Bunun nəticəsində, Azərbaycanda bütün pensiyalar üzrə orta aylıq pensiya 300 manatın üzərinə qalxıb. Eyni zamanda, respublikamızda perspektivdə orta aylıq pensiyanın 350 manata çatdırılması hədəflənib. Yeni qanunvericiliyə əsasən, təqaüd yaşına çatan vətəndaşların gələcək pensiya təminatı - daha yüksək məbləğdə pensiya almaları onların əmək fəaliyyəti göstərdikləri dövrdə Əmək və Əhalinin Sosial Müdafiəsi Nazirliyindəki fərdi hesablarına ödənilən vəsaitlə birbaşa bağlı olacaq. Yəni bu gün fərdi hesabında daha çox sosial sığorta kapitalı formalaşdıran muzdlu işçi sabah daha yüksək pensiya təminatı hüququ qazanacaq. İşəgötürənlə əmək müqaviləsinin bağlanmaması isə vətəndaşı nəinki daha yüksək məbləğdə pensiya almaqdan, hətta ümumiyyətlə pensiya təminatından məhrum edir.\nDaha bir vacib məqama diqqət yetirək. Məlumdur ki, hazırda respublikamızda mərhələli şəkildə icbari tibbi sığortanın tətbiqi həyata keçirilir və bu proses 2020-ci ilin sonunadək ölkənin bütün ərazisini əhatə edəcək. Verilən məlumatlardan bəlli olur ki, tibbi sığortanın tətbiq edildiyi bölgələrin sakinləri onlara göstərilən xidmətlərdən məmnundurlar. Ancaq bu sahədə də vətəndaşların əmək fəaliyyətlərini qeyri-formal şəkildə həyata keçirmələri, işəgötürənlərlə əmək müqaviləsi bağlamağa cəhd göstərməmələri onlara problemlər yarada bilər. Buna görə də dövlət və özəl sektorda əmək fəaliyyəti göstərən hər bir kəs işəgötürənlə əmək münasibətlərinin rəsmiləşdirilməsinə nail olmalıdır.\nBəhs olunan qəbulda Prezident İlham Əliyev əmək bazarının tənzimlənməsi ilə bağlı digər tapşırıqlarını da diqqətə çatdırıb. Ölkədə qeyri-formal məşğulluğa qarşı mübarizə tədbirləri çərçivəsində maarifləndirmə işləri daha geniş vüsət almalıdır. İşçilərlə əmək müqaviləsi bağlamayan sahibkarlara qarşı ciddi sanksiyalar, cərimələr tətbiq edilməlidir. Dövlət başçısı qəti mövqeyini ifadə edərək bildirib ki, Azərbaycanda heç kim səkkiz saatdan çox işləməməlidir.\nDeyilənlərdən də göründüyü kimi, respublikamızda əmək bazarının tənzimlənməsi ilə bağlı qarşıya qoyulan mühüm hədəflərdən biri məhz qeyri-formal məşğulluğun minimum səviyyəyə endirilməsi ilə bağlıdır. Qəbulda belə bir əminlik ifadə olunub ki, reallaşdırılan kompleks tədbirlər nəticəsində qısa müddətdə buna nail olunacaq.


2020-ci il ərzində birinci instansiya məhkəmələrində 10849 şəxs barəsində 9455 cinayət işi və məhkəməyədək sadələşdirilmiş icraat üzrə materiallara baxılaraq yekun qərarlar qəbul edilmişdir » AzadMedia.az\n-\t2020-ci il ərzində apelyasiya instansiyası məhkəmələrində 3292 şəxs barəsində 2949 cinayət işi və məhkəməyədək sadələşdirilmiş icraat üzrə materiallara baxılaraq yekun qərarlar qəbul edilmişdir.\n-\t2020-ci il ərzində kassasiya instansiyası məhkəməsində 1314 şəxs barəsində 1097 cinayət işi və məhkəməyədək sadələşdirilmiş icraat üzrə materiallara baxılaraq yekun qərarlar qəbul edilmişdir.\n-\t2020-ci il ərzində bütün instansiya məhkəmələri üzrə cəmi 15455 şəxs barəsində 13501 cinayət işi və məhkəməyədək sadələşdirilmiş icraat üzrə materiallara baxılaraq yekun qərarlar qəbul edilmişdir.\n-\t30 şəxsin tutularaq ölkəmizə ekstradisiyası həyata keçirilib\n-\tBaş prokuror yanında Elmi-Məsləhət Şurasının 32 nəfərdən ibarət yeni tərkibi təsdiqlənib.\nAğsuda güllələnmə baş verib


Xəbərlərin siyahısı: İyun 2019 illər » Səhifə 7 » GundemXeber İnformasiya Portalı\nGundemxeber.az » Xəbərlərin siyahısı: İyun 2019 illər » Səhifə 7\nTarix: 26-06-2019, 13:37 Bölmə: GündəmXəbər / Manşet Oxunub: 169\nSabiq vergilər naziri Fazil Məmmədovun bankı batır. Bu haqda mətbuatda növbəti dəfə xəbərlər yayılıb. Belə aydın olur ki, Fazil Məmmədov çökməkdə olan bankı xilas etmək niyyətindən uzaqdır.\nTarix: 26-06-2019, 12:10 Bölmə: GündəmXəbər / Manşet Oxunub: 291\nTarix: 26-06-2019, 10:10 Bölmə: Siyasət Oxunub: 152\nErmənistanın baş naziri Nikol Paşinyanın populist hay-küyünə və absurd açıqlamalarına rəğmən, rəsmi İrəvan Qarabağ danışıqlarının “üçtərəfli format”a keçirilməsinə nail ola bilmədi. Dağıq Qarabağdakı separatçı rejimi\nTarix: 25-06-2019, 21:59 Bölmə: Ölkə / Cəmiyyət Oxunub: 179\nGundemxeber.Az xəbər verir ki, mərasimə Prezident Administrasiyasının rəhbəri Ramiz Mehdiyev və PA-nın şöbə müdiri Əli Həsənov, Prezidentin Hüquq mühafizə orqanları ilə iş və hərbi məsələlər üz\nTarix: 25-06-2019, 21:51 Bölmə: Ölkə / Cəmiyyət Oxunub: 176\nErdoğanın sonunun başlanğıcı gəldimi?\nTarix: 25-06-2019, 21:47 Bölmə: Dünya Oxunub: 155\nEkrem İmamoğlunun qələbəsinin miqyası aydınlaşdıqca, tərəfdarları onun seçki qərargahına axışdı. Bayırda kameralar sıraya düzülmüşdü. Onların arasında, Prezident Recep Tayyip Erdoğanın əlinin altında olan dövlət televiziyası TRT də vardı.\nGüney azərbaycanlı milli-mədəni fəal Kazım Səfabəxş 13 il həbs cəzasına məhkum edilib\nTarix: 25-06-2019, 21:45 Bölmə: Ölkə / Cəmiyyət Oxunub: 184\nHazırda Tehranın Evin zindanında məhbus həyatı yaşayan azərbaycanlı fəal yaxınları ilə əlaqə saxlayaraq bu barədə məlumat verib.\nElçi bəyin doğum günü cümhuriyyətçilər təşkilatlanma qərarı verdilər - FOTOLAR\nTarix: 25-06-2019, 21:42 Bölmə: GündəmXəbər / Manşet Oxunub: 196\nMilli Azadlıq Hərəkatının lideri, eks-prezident Əülfəz Elçibəyin doğum günü, 24 iyun-Türkçülük Günü münasibəti ilə keçirilən silsilə tədbirlərdən sonra, ''Cümhuriyyət Siyasi Düşüncə Mərkəzi''nin yenidən formalaşması üçün təşəbbüs qrupu yaradılıb.\nTarix: 25-06-2019, 16:45 Bölmə: Siyasət Oxunub: 160\nTarix: 25-06-2019, 15:47 Bölmə: Dünya Oxunub: 137\nRusiyanın şərq sahillərindəki Berinq boğazında güclü zəlzələ baş verib.\nGeri 1 ... 3 4 5 6 7 8 9 10 11 ... 47 İrəli


Tarix: 27/07/13 Paytaxtda quraşdırılan portlardan 80,4 faizi genişzolaqlı internet xidmətləri göstərir\nBakı Telefon Rabitəsi İstehsalat Birliyi İKT-nin əsas infrastruktur göstəricisi olan internetin inkişaf etdirilməsi üçün yeni texnologiyaların tətbiqini sürətləndirib.\nTarix: 27/07/13 Alternativ Şamaxı-Quba fiber-optik magistral kabel xətti çəkiləcək\n2013-2015-ci illəri əhatə edən "Aztelekom" İstehsalat Birliyinin xidmət ərazilərində genişzolaqlı internet xidmətlərinin inkişafı layihəsi" çərçivəsində 300 min nömrənin rekonstruksiya edilməsi şərtilə 600 min ən yeni texnologiyaya əsaslanan platformaları dəstəkləyən nömrənin, 500 mindən artıq genişzolaqlı internet xəttinin istifadəyə verilməsi nəzərdə tutulur\nTarix: 26/07/13 Yeni elektron ticarət saytı yaradılır\nAzərbaycanda internet istifadəçilərinin sayının çoxalması və elektron ticarətin həcminin getdikcə artan xətt üzrə inkişaf etməsi bu sahəyə marağı artırıb. Ölkədə fəaliyyət göstərən bütün şirkətlər özlərinin saytlarını yaradaraq sifarişlərini internet üzərindən almağa başlayıblar.\nTarix: 26/07/13 Moskva Metropoliteni pulsuz “Wi-Fi” ilə təmin ediləcək\nMoskva Metropoliteni pulsuz “Wi-Fi” şəbəkəsinin yaradılması üzrə auksionun uğurla başa çatdığını bildirib. “ICTnews” xəbər xidmətinin “www.therunet.com” saytına istinadən verdiyi məlumata əsasən, Moskva Metropoliteninin pulsuz keçirdiyi auksionun qalibi bu müqaviləyə iddia edən yeganə şirkət olan “MaksimaTelecom” olub.\nTarix: 26/07/13 Botanika İnstitutunun saytı “AzScienceNet” şəbəkəsinə inteqrasiya edilib\nAzərbaycan Milli Elmlər Akademiyasının (AMEA) Botanika İnstitutunun “www.botany.az” saytı “AzScienceNet” elm kompüter şəbəkəsində yerləşdirilib.\nTarix: 26/07/13 Artıq mobil qurğular vasitəsilə "Vikipedia"da redaktə etmək mümkündür\n"Vikimedia Fondu" bloqunda dərc edilmiş yazıya görə, "Vikipedia" istifadəçiləri mobil qurğular vasitəsilə onlayn ensiklopediyanın məqalələrinə düzəlişlər etmək imkanı əldə ediblər.\nTarix: 26/07/13 “Yandeks”in yaradıcısının vəfatı ilə bağlı məlumat təkzib olundu\n“Yandeks” şirkətinin direktoru Arkadi Voloj deyib ki, İlya Seqaloviç dünyasını dəyişməyib, o komadadır. “ICTnews.az” elektron xəbər xidməti “1news.az” saytına istinadən bildirir ki, Volojun sözlərinə görə, Seqaloviç süni aparata qoşulub.\nTarix: 26/07/13 “Nvidia” şirkətinin yeni mobil prosessoru inanılmaz xüsusiyyətlərə qadirdir\n“Nvidia” şirkəti “Project Logan” adlanan yeni mobil prosessorunu təqdim edib. O, “Kepler” texnologiyası üzrə işlənib hazırlanmış “Kepler” qrafik soprosessorundan ibarətdir. Ötən il bu qrafik soprosessor noutbuk və masaüstü kompüterlərdə tətbiq edilib, hazırda isə planşet və smartfonlarda istifadə olunacaq.\nTarix: 26/07/13 “Baidu” şirkətinin xalis mənfəəti artıb\nMilli bazarda ən böyük axtarış sisteminə malik Çinin “Baidu” şirkətinin rüblük mənfəəti bazar gözləntilərindən çox olub. Bu, son illərdə mobil sektorda reklam xərclərinin artması fonunda baş verib.\nTarix: 25/07/13 Azərbaycan dilində "Facebook" və "Twitter" sosial şəbəkələrindən istifadə üzrə 8 videotəlim çarxı yaradılıb\nBu gün Azərbaycan Respublikası Gənclər Təşkilatları Milli Şurası (ARGTMŞ) həyata keçirdiyi "XƏTDƏ" Sosial Şəbəkə Akademiyası layihəsinin hesabatını cəmiyyətə təqdim edib. “ICTnews.az” elektron xəbər xidmətinin məlumatına görə, tədbirdə şura sədri Şahin Seyidzadə həyata keçirdikləri layihənin əhəmiyyətindən söz açıb.\nTarix: 25/07/13 “Yandex”in yaradıcısı İlya Seqaloviç dünyasını dəyişib\n“Yandex” axtarış sisteminin həmyaradıcılarından biri və texniki direktoru İlya Seqaloviç dünyasını dəyişib. “ICTnews” xəbər xidmətinin “www.cnews.ru” saytına istinadən verdiyi məlumata əsasən, İlya Seqaloviç iyulun 25-də 48 yaşında xərçəng xəstəliyinin qəflətən ağırlaşması nəticəsində vəfat edib.\nTarix: 25/07/13 “Twitter”də dünyanın ən məşhur liderlərinin siyahısına Barak Obama başçılıq edir\n“Twitplomacy” şirkətinin mütəxəssisləri tərəfindən tərtib edilmiş “Twitter”də dünyanın ən məşhur liderlərinin yenilənmiş siyahısında birinci yerdə ABŞ prezidenti Barak Obama qərarlaşıb: hazırda onun mikrobloquna 34,5 milyondan çox insan abunə olub.\nTarix: 25/07/13 Zukerberq: “Bu hələ son deyil”\nBu ilin ikinci rübünün yekununa əsasən, “Facebook” şirkətinin satış və mənfəəti yeni reklam formatı və mobil xidmətlərin tətbiqi fonunda gözləntilərdən daha yaxşı olub. Müsbət xəbərlər fonunda şirkətin səhmlərinin qiyməti 21% artıb.\nTarix: 24/07/13 ABŞ və Çin zərərli DNS-trafikin əsas mənbəyidir\nEkspertlər zərərli DNS-trafikin həcminin artdığını qeyd ediblər. “Solutionary” şirkəti “OpUSA” aksiyasının keçirilməsinə dair tədqiqat keçirib. Tədqiqat çərçivəsində ABŞ-ın maliyyə sektorundakı şirkətlərə DDoS-hücumlar həyata keçirilib.\nTarix: 24/07/13 Hakerlər “Viber” messencerinin verilənlər bazasına və saytına müdaxilə ediblər\nSuriya prezidenti Bəşər Əsədi dəstəkləyən "Suriya elektron ordusu" adlı haker qrupu bu gün twitter mikrobloqları vasitəsilə istifadəçilərə xəbərdarlıq edib ki, daha “Viber” mobil messencerindən istifadə etməsinlər. Hakerlər iddia edirlər ki, onlar “Viber” messencerinin istifadəçilərinin verilənlər bazasına və şirkət-operatorun saytına müdaxilə etməyə müvəffəq olublar.


Vahid əlaqələndirmə mərkəzlərinə 500-dək şəhid ailəsi üzvü və qazi müraciət edib\n11/9/2021 Vahid əlaqələndirmə mərkəzlərinə 500-dək şəhid ailəsi üzvü və qazi müraciət edib\nBakıdakı DOST Mərkəzlərində avqustun 23-dən fəaliyyət göstərən vahid əlaqələndirmə mərkəzlərinə ötən dövrdə Vətən müharibəsi şəhidlərinin ailə üzvləri, müharibədə xəsarət almış hərbi qulluqçular və müharibə əlillərindən ibarət 500-dək şəxs müraciət edib.\nVahid əlaqələndirmə mərkəzləri Prezident İlham Əliyevin 2021-ci il 25 iyun tarixli Fərmanı ilə yaradılıb. Məqsəd şəhid ailələri və qazilərə əmək, məşğulluq, sosial müdafiə, tibbi-sosial ekspertiza, reabilitasiya, müalicə, müayinə, eləcə də digər sahələr üzrə 7 quruma aid 26 xidmətin “bir pəncərə”dən, operativ və şəffaf, vətəndaş məmnunluğu, şəffaflıq prinsipləri əsasında göstərilməsidir. Ötən dövrdə mərkəzlərə edilən müraciətlərin bölgüsü aşağıdakı kimi olub:\nƏmək və Əhalinin Sosial Müdafiəsi Nazirliyi üzrə 61 müraciət;\nMüdafiə Nazirliyi üzrə 265 müraciət;\nSəhiyyə Nazirliyi üzrə 16 müraciət;\nSəfərbərlik və Hərbi Xidmətə Çağırış üzrə Dövlət Xidməti üzrə 33 müraciət;\nYerli icra hakimiyyəti orqanları üzrə 38 müraciət;\nİcbari Tibbi Sığorta üzrə Dövlət Agentliyi üzrə 13 müraciət;\nDövlət Sığorta Kommersiya Şirkəti üzrə 70 müraciət.\nAidiyyəti qurumların nümayəndələri tərəfindən müraciətlər qəbul edilərək, əlaqələndirilmiş şəkildə baxılmaqla operativ qaydada xidmətlər göstərilib.\nYasamal,Səbail və Qaradağ rayonları üzrə 1 saylı Bakı DOST Mərkəzində (Yasamal rayonu, İ.Qutqaşınlı küçəsi, 86),\nXəzər və Pirallahı rayonları üzrə 2 saylı Bakı DOST Mərkəzində (Xəzər rayonu, Şüvəlan qəsəbəsi, A.İldırım küç., 30 b),\nNizami, Xətai, Sabunçu və Suraxanı rayonları üzrə 3 saylı Bakı DOST Mərkəzində (Nizami rayonu, Heydər Əliyev prospekti, 183 b.),\nBinəqədi, Nəsimi və Nərimanov rayonları üzrə 4 saylı Bakı DOST Mərkəzində (Binəqədi rayonu, Ziya Bünyadov prospekti, 31-03) fəaliyyət göstərir.\nBu xəbər 108 dəfə oxunub


BOLTONUN BAKIDAKI ƏSAS MÜZAKİRƏ MÖVZULARI: İran və Dağlıq Qarabağ...\n24 Oktyabr 2018 - 19:00\nBOLTONUN BAKIDAKI ƏSAS MÜZAKİRƏ MÖVZULARI:İran və Dağlıq Qarabağ...\nStrateq.az Azadlıq Radiosuna istinadla xəbər verir ki, bu haqda C.Bolton bu gün, oktyabrın 24-də keçirdiyi mətbuat konfransında bildirib.\nC. Bolton səfər proqramı haqda məlumat verib. Azərbaycan prezidenti və xarici işlər naziri ilə görüşüb, müzakirələr apardığını qeyd edib: «Biz Dağlıq Qarabağ münaqişəsini və İrana dair məsələləri müzakirə etdik. İranı sərgilədiyi davranışlardan çəkindirmək cəhdlərinin gücləndirilməsi və Tehranın nüvə silahları işləyib hazırlaması barədə müzakirələr apardıq.\nBundan əlavə, dövlətlərimiz arasındakı iqtisadi münasibətləri, Cənub Qaz Dəhlizinə xüsusi toxunduq. Ümumiyyətlə, Azərbaycanın beynəlxalq enerji bazarlarında oynadığı mühüm rolu nəzərdən keçirdik. Azərbaycanın bu minvalda öz faydalı rolunu davam etdirməsi bizim üçün çox böyük əhəmiyyət kəsb edir. Azərbaycan Avropa bazarlarının alternativ enerji təminatçısı rolunu oynayır.\nEyni zamanda, ABŞ və Azərbaycan hökumətləri arasında olan tərəfdaşlıq məsələlərini müzakirə etdik. Bura beynəlxalq terrorçuluğa, insan alverinə, narkotik maddələrin qanunsuz dövriyyəsinə qarşı birgə fəaliyyət daxildir».\n«Prezident İlham Əliyevlə görüş əsnasında insan haqlarına dair məsələlərinə toxundum. Amerika insan haqları və demokratiya məsələlərinə çox böyük önəm verir, onların mühümlüyünü anlayırıq. Amma prezident Trampın BMT-nin ümumi iclasında dediyi bir məsələyə dönmək istərdim. Prezident Tramp bildirmişdi ki, biz başqa dövlətlərə mühazirə oxumaq niyyətində deyilik», – deyən C.Bolton Azadliq Radiosunun fəaliyyətinin Azərbaycanda dayandırılması məsələsinin xüsusi müzakirə edilmədiyini vurğulayıb.\nC.Bolton Dağlıq Qarabağ münaqişəsinin tənzimlənməsi ilə bağlı müzakirələrdən danışarkən, ABŞ-ın münaqişənin dinc yolla həllinin tapılmasına sadiq olduğunu qeyd edib.


azərbaycanda oxuyan xarici tələbələr sözaltı sözlük\nazərbaycanda oxuyan xarici tələbələr\n1. Afrika ölkələri kimi kasıb ölkələrdən bura oxumağa gəlmirsə başı qaçmış tələbədir.Öz ölkən qala qala nəyə görə bu bataqlığa gələsən heç anlamıram\nDillər Universitetində oxuyan iki cənubi koreyalı tanışım var idi, Azərbaycan dilini öyrənməyə gəlmişdilər,hər ikisi xristian idi və çox vaxt BDU nun parkında oturub xristian ilahilərini həm öz həm də bizim dilimizdə oxuyurdular,həmişə birinin çantasında azərbaycan dilində xristian ilahilərinin not dəftəri və incil olurdu.Onların cənubi koreyada doğulub yəhudi dininə sitayiş etməsini qoyaq bir kənara,adını deməkdə çətinlik çəkdikləri ölkənin dili onların nəyinə lazım olacaq anlamış deyiləm\n24.11.2016 13:49, papa emeritus\n2. ölkələrarası tələbə mübadiləsinin poxuna düşmüş insanlardı . bədbəxtlər elə bilirlər ki, normal və gözəl ölkəyə gəlirlər çünki azərbaycan onlara belə təqdim olunur . imtahanları çoxu zorla keçir çünki sistem sistem deyil . gəldiklərinin birinci ili peşman olurlar . bizdə isveçli bir qız oxuyurdu . uşaq vaxtı əsəbi problemləri olubmuş . 20 il susan əsəbləri azərbaycana dözmədi . qız xərəkdə öz ölkəsinə aparıldı .\n24.11.2016 14:14, ifrite\n3. google'a Azərbaycan deyə search etdiklərində tanıtım videolarında, Qafqaz'da oxumaq istəyən gəncə Xırdalan'ın palçığlı küçələrini nümayiş etdirmədikləriçün, hamsı ümidli gəlir. gəliş o gəliş, şəhərin vəziyyətindən daha çox cəmiyyətin hərəkətləri canlarını sıxır. metroda qaradərili birini gördüklərinə dərhal onu baxışlarla diqqət mərkəzinə alırlar. baxışlar olumlu olsa nəysə.. sözümün canı, kasıb ölkələrdən, 3-cü dərəcəli ölkələrdən bura oxumağa gələnləri anlıyaram. zatən xaricdə oxumaq istəyən biri, öz ölkəsinin ən az 2 qat üsdündə səviyyədə olan bir ölkəni tərcih edər də. 1-ci dərəcəli ölkələrdən gələnlər var lan, mazoşistdilər bunlar diyəsən uçurumun dibini görərək xoşbəxt olurlar. ama maraqlı olardı, isveç'dən gəlmiş bir tələbə tətil üçün ölkəsinə qayıtdığında, harda oxuyursan sualına "Azərbaycan" diyə cavab verdiyində, isveçlilərin sifətində oluşan bilinməzcilik cizgiləri\n25.11.2016 13:40, tinnitus\n4. bura gəlmək qərarlarını, nəyə əsasən verdiklərini soruşmaq istədiyim tələbələrdir.\n14.12.2016 17:42, mizrab


XOCALI SOYQIRIMI QURBANLARININ XATİRƏSİ MARNEULİDƏ DƏ YAD OLUNUB | CBC.AZ\nXOCALI SOYQIRIMI QURBANLARININ XATİRƏSİ MARNEULİDƏ DƏ YAD OLUNUB\nFeb 23 2021 17:27\nXocalı soyqırımı qurbanlarının xatirəsi Gürcüstanda, azərbaycanlıların yığcam yaşadıqları Marneuli rayonunda da ehtiramla yad olunub.\nAZƏRTAC xəbər verir ki, Gürcüstan Azərbaycanlılarının İnteqrasiya Mərkəzinin (GAİM) təşkilatçılığı ilə “28 il 9 ay - Xocalı soyqırımından Şuşanın azadlığınadək” adlı mərasim keçirilib.\nTədbir iştirakçıları Xocalı faciəsi qurbanlarının xatirəsinə yaradılmış fotoguşə ilə tanış olublar. Üzərində “Xocalıya ədalət!” yazılmış köynəklər geyinən gənclər Xocalı faciəsi barədə məlumat veriblər.\nGAİM-in icraçı direktoru, Azərbaycan Yazıçılar Birliyinin Gürcüstan bölməsinin rəhbəri Rafiq Hümbətov tədbiri açdıqdan sonra Xocalı faciəsi qurbanlarının və Azərbaycanın ərazi bütövlüyü uğrunda canlarından keçmiş şəhidlərimizin xatirəsi ehtiramla yad olunub, şəhidlərimizin ruhuna dualar oxunub.\nSonra Azərbaycanın Gürcüstandakı səfirliyinin müşaviri Eldar Bayramov çıxış edərək Xocalı soyqırımının səbəbləri və acı nəticələri barədə məlumat verib. O, ermənilərin Xocalıda törətdiyi vəhşiliyi insanlığa qarşı yönəlmiş cinayət adlandırıb. Diplomat Xocalı faciəsinin dünyada tanıdılması və bu faciəyə hüquqi-siyasi qiymətin verilməsi, dünya birliyinin onu soyqırımı kimi tanıması istiqamətində Azərbaycan Prezidentinin rəhbərliyi ilə həyata keçirilən tədbirlər, eləcə də Heydər Əliyev Fondunun və Fondun vitse-prezidenti Leyla Əliyevanın təşəbbüsü ilə həyata keçirilən “Xocalıya ədalət!” beynəlxalq məlumatlandırma kampaniyasının əhəmiyyətindən bəhs edib. Bildirib ki, Azərbaycan beynəlxalq hüququn verdiyi bütün imkanlarından istifadə edərək öz torpaqlarının işğalına son qoyub. 44 günlük Vətən müharibəsi nəticəsində Azərbaycan təkcə torpaqlarını işğaldan azad etməyib, eyni zamanda, tarixi ədaləti bərpa edib. E.Bayramov Azərbaycanın Vətən müharibəsində qazandığı şanlı Qələbəni zülm və kabus üzərində tarixi Zəfər adlandırıb.\nGAİM-in icraçı direktoru R.Hümbətov Azərbaycanın regionda və dünyada sülhsevər ölkə olduğunu bildirib. Deyib ki, Azərbaycanın müharibə nəticəsində bir neçə rayonu bir güllə atmadan azad etməsi bunun əyani sübutudur.\nSonra Gürcüstan parlamentinin sabiq deputatı, tarixçi alim Mahir Dərziyev “Xocalı faciəsinin təkrarlanmaması üçün davamlı sülhün əldə olunması yolları” mövzusunda məruzə ilə çıxış edib.\nXocalı soyqırımının əsas mahiyyəti barədə geniş məlumat verən natiq deyib ki, hər bir xalqın şanlı tarixi, qəhrəmanlıq səhifəsi və qanlı keçmişi olur. Azərbaycan dövlətinin keçmişi və bu günü hamımızın qürur mənbəyidir.\nM.Dərziyev Azərbaycan Prezidenti, Müzəffər Ali Baş Komandan İlham Əliyevin rəhbərliyi ilə şanlı Ordumuzun Qələbəsinin tarixi əhəmiyyətini xüsusi qeyd edib. Bildirib ki, Azərbaycanın Laçın dəhlizini birdəfəlik bağlamaması Prezident İlham Əliyevin müdrikliyini, humanistliyini və sülhsevər bir lider olduğunu sübut edir.\nİşğaldan azad olunmuş ərazilərdə həyata keçirilən quruculuq, abadlıq və bərpa işlərindən bəhs edən M.Dərziyev deyib: “Ermənistan rəhbərliyi başa düşməlidir ki, Qarabağ ermənilərinin nicatı onların Azərbaycan qanunları çərçivəsində yaşamalarındadır. Ermənilər Dağlıq Qarabağın Azərbaycanın olduğunu qəbul etməlidirlər”.\nO, Azərbaycan-Gürcüstan strateji tərəfdaşlığının bölgədə nümunə olduğunu vurğulayıb. Digər dövlətlərin də bundan ibrət götürməsinin vacibliyini qeyd edib.\nSonra Gürcüstan parlamentinin keçmiş deputatı Ruslan Hacıyev və başqaları çıxış edərək Xocalı faciəsi barədə fikirlərini bölüşüblər.


Müxalifət partiyaları Ermənistanla sülh sazişindən nə gözləyir? - SORĞU\nMüxalifət partiyaları Ermənistanla sülh sazişindən nə gözləyir? –SORĞU\n12 Aprel 2022 - 18:15\nAzərbaycan və Ermənistan liderlərinin Brüssel görüşündən sonra nəhayət iki ölkə arasında sülhün əldə olunacağına ümidlər artıb. Azərbaycanda fəaliyyət göstərən siyasi partiyalar da hesab edir ki, Avropa Birliyinin təşəbbüsü ilə baş tutan bu görüş proseslərin Rusiyanın nəzarətindən çıxmasını şərləndirə və tərəflər arasında birbaşa təmaslar başlaya bilər ki, bu da dayanıqlı sülhün əldə olunması üçün vacib amildir.\nMövzu ilə bağlı Azpost.info-ya danışan Azərbaycan Demokrat Partiyasının sədri Sərdar Cəlaloğlu hesab edir ki, artıq proses Azərbaycan və Ermənistanın maraqlarına uyğun müstəviyə keçib. “Bilirsiniz ki, Rusiya münaqişənin dondurulmuş vəziyyətdə saxlanılmasına çalışır. Kreml hər zaman bu siyasi xətti tutub. Çünki münaqişənin həlli Rusiyanın maraqlarına uyğun deyil. Moskva Qarabağ problemi ilə hər iki ölkəni təzyiq altında saxlamaq üçün istifadə edirdi. Amma artıq proseslər Rusiyanın nəzarətindən çıxır ki, bu da müsbət haldır”, – deyə ADP sədri bildirib.\nPartiya sədrinin fikrincə, tərəflərin birbaşa təmasları sülh prosesini daha da sürətləndirə bilər. “Rusiyanın Ukraynaya təcavüzü ilə əlaqədar ATƏT-in Minsk Qrupu faktiki olaraq əhəmiyyətini itirib. Daha doğrusu, ləğv edilib. Bu da o deməkdir ki, Rusiya Qarabağ masasından kənarda qalıb və indiki situasiyada, yəni Moskvanın təcavüzkar Ukraynaya qarşı təcavüzkar siyasət yürütdüyü bir dövrdə onun da masa olması arzuolunmazadır. Bu isə Azərbaycan və Ermənistan üçün birbaşa təmasları şərtləndirə, nəticədə hər iki ölkə sülhə nail ola bilər”, – deyə Sərdar Cəlaloğlu vurğulayıb.\nRespublikaçı Alternativ Partiyasının (REAL) icra katibi Natiq Cəfərli də birbaşa təmasların vacib olduğunu deyib. “Dünən iki ölkənin xaric işlər nazirlərinin telefon danışığı müsbət haldır. Brüssel görüşünün də nəticələrini nəzərə alsaq çox güman ki, aprel ayının sonuna qədər ikitərəfli komissiyaların yaradılması prosesi həllini tapmalıdır. Bu da sülh danışıqlarını sürətləndirəcək. Azərbaycan və Ermənistan indiki mürəkkəb geosiyasi bir dünyada tezliklə sülh müqaviləsini imzalasalar bu, Cənubi Qafqaza kənar müdaxilələrin qarşısını müəyyən dərəcədə alacaq. Ölkələr arasında kommunikasiyaların açılması, ticarətin güclənməsi və Cənubi Qafqazın bir sabitlik bölgəsinə çevrilməsi mümkün ola bilər. Cənubi Qafqazdakı sabitliyin açarı Azərbaycan və Ermənistan danışıqlarının yekunundan asılıdır. Ümid edirik ki, bu təmaslar aratacaq və nəticədə sülh müqaviləsi imzalanacaq”.\n“Tezliklə müharibənin ikinci mərhələsinə qədəm qoyacağıq” –\n12 Aprel 2022 - 18:04


Məntiqsiz tələbələr hekayə (əyləncə xarkterli) - Qoz.Az\nProfessor və “məntiqli” tələbələr\nFizikadan dərs deyən professor tələbələrdən imtahan götürür. Mövzu isə işıq və səs olur. Professor yanına gələn 1-ci tələbəyə sual verir:\n-Səs sürətlidi yoxsa işıq?\nTələbə cavab verir:\nProfessor əsəbləşir. Tələbədən əsaslandırma tələb edir. Tələbənin “əsaslandırılmış” cavabı isə belə olur.\n-Mən televizoru yandıranda əvvəl səsi gəlir. Daha sonra isə göstərməyə başlayır. Yəni işığı səsindən gec çıxır. Deməli, səs sürətlidir.\nBu sözləri eşidən professor tələbəni qovur. İkinci tələbə gəlir. Professor eyni sualı bu tələbəyə də ünvanlayır. Tələbə işığın daha sürətli olduğunu deyəndə isə sevinir. Lakin bu dəfə də əsaslandırma istəyir əvəzində isə tələbə deyir:\n-Radionu yandırıram əvvəl işığı yanır sonra səsi gəlir.\nProfessor bu tələbəni də əsəbləşib, qovur. 3-cü tələbə gələndə Professor düşünür ki, yəqin sualın qoyuluşu çox çətindi bu səbəbdən tələbələr belə cavab verir. Bu dəfə o sualı başqa formada verir. Üçüncü tələbəyə deyir;\n-Təsəvvür et dağın başında dayanmısan. Qarşı tərəfdə isə çox uzaq məsafədə olan başqa bir dağ var. Həmin dağın zirvəsindən top atəşi açılır. İndi cavab ver görək, sən əvvəlcə onun işığını görərsən, yoxsa səsini eşidərsən?\n-Əlbətdə ki, işığını görərəm.\nTəbii ki, professor bu cavaba çox sevinir və bu tələbədən də əsaslandırma istəyir. Tələbə isə belə cavab verir.\n-İşığını daha tez görərəm çünki gözlərim qulaqlarımdan qabaqdadı.\nP.S. Bu əhvalatın axırında Professora nə olduğu barədə heç bir məlumatım yoxdu. Ancaq mən sonuncu tələbənin cavabından sonra onun sağ qalmasına çox az ehtimal verirəm 🙂


Cocuq Mərcanlıda Azərbaycan-Rusiya münasibətlərinə həsr olunan konfrans keçirilib » Qafqazinform.az\nCəbrayıl rayonunun Cocuq Mərcanlı kəndində “Bakı-Moskva - geosiyasi ox. Azərbaycan Rusiyanın Cənubi Qafqazda yeganə tərəfdaşıdır” adlı konfrans keçirilib.\nBeynəlxalq Avrasiya Hərəkatının lideri Aleksandr Duqin cəbhə xəttində konfransın keçirilməsi ideyasının yaranmasından danışıb. O, Rusiya və Azərbaycan prezidentlərinin iradəsi nəticəsində ölkələrimiz arasında münasibətlərin daha da yaxınlaşdığını diqqətə çatdırıb. “Rusiya-Azərbaycan münasibətləri təkcə bizim liderlərimizin dostluğu deyil, bu, əsrlərboyu qorunub saxlanılan münasibətlərdir”, - deyən Beynəlxalq Avrasiya Hərəkatının lideri bildirib ki, konfrans iştirakçıları Moskva-Bakı oxuna daha da güclü təkan verməyi planlaşdırır. Rusiya-Azərbaycan birliyinin ölkələrimizin, xalqlarımızın birliyi olduğunu qeyd edən Aleksandr Duqin bu gün dövlətlər arasında strateji tərəfdaşlıq münasibətlərinin qurulduğunu, Azərbaycanın Cənubi Qafqazda Rusiyanın yeganə tərəfdaşı olduğunu vurğulayıb.\nBu fikri isə jurnalist, ictimai xadim Maksim Şevçenko səsləndirib. O bildirib ki, Rusiya-Azərbaycan münasibətlərinin böyük perspektivi var. Maksim Şevçenko sovet hakimiyyəti dağılandan sonra respublikalar arasında siyasi, iqtisadi və mədəni əlaqələrin qorunub saxlanıldığını qeyd edərək, bu əməkdaşlığın möhkəmləndirilməsinin vacibliyini bildirib. “Azərbaycan mədəniyyəti dərin, qədim və böyük məna daşıyır”, - deyən qonaq zəngin Azərbaycan mədəniyyətinin Rusiyada daha geniş təbliği üçün əlavə tədbirlərin, o cümlədən festivalların, Azərbaycan mədəniyyət günlərinin keçirilməsinin vacibliyini vurğulayıb. Maksim Şevçenko işğaldan azad edilən ərazidə olmasından fəxr hissi duyduğunu da dilə gətirib.\nİrs İnstitutunun direktoru vəzifəsini icra edən, politoloq Yevgeni Baxrevski Dağlıq Qarabağ münaqişəsi nəticəsində evlərindən didərgin düşən məcburi köçkünlərin bu gün Cocuq Mərcanlıya qayıtdıqlarını, bu kənddə həyatın bərpa edildiyini söyləyib. “Bu göstərir ki, proses artıq başlayıb”, - deyən Yevgeni Baxrevski məcburi köçkünlərin dədə-baba torpaqlarına qayıtmalarının zəruriliyinə toxunub.\nQüdsün paytaxt olması yəhudi xalqının da xeyrinə deyil...\n32 min təhsilli işsiz var – Rza Nağızadə\nAzərbaycan neftinin qiyməti 79 dollar/barrelə çatır\nQDİƏT PM üzv ölkələrin suverenliyini və ərazi bütövlüyünü dəstəkləyən bəyannamə qəbul edib\nDÇ-2018: Açılış oyununda Rusiya Səudiyyə Ərəbistanını darmadağın edib\nİsveç son 260 ilin ən isti iyul ayını yaşayır


Xarici İşlər Nazirliyinin 2018-ci ildə saxlanılma xərci açıqlanıb.\nREAL ONA-ya istinadla xəbər verir ki, bu, “Azərbaycan Respublikasının 2018-ci il dövlət büdcəsinin icrası haqqında” qanuna və dövlət büdcəsinin icrasına dair illik hesabata Hesablama Palatasının rəyində əksini tapıb.\nSənədə əsasən, keçən il dövlət büdcəsində Xarici İşlər Nazirliyinin saxlanılma xərcləri üçün 10 milyon 441,8 min manat ayrılsa da, bu vəsaitin 10 milyon 332,2 min manatı xərclənib. Beləliklə, ayrılan vəsaitin 109,6 min manatı, yəni 1 faizi xərclənməyib və icra səviyyəsi 99 faiz olub.\nKeçən il Xarici İşlər Nazirliyinin saxlanılması üçün xərclənən vəsaitin həcmi 2017-ci illə müqayisədə isə 2 milyon 312,1 min manat az olub. 2017-ci ildə Xarici İşlər Nazirliyinin saxlanılma xərci 12 milyon 644,3 min manat təşkil edib. Beləliklə, 2017-ci illə müqayisədə Xarici İşlər Nazirliyinin saxlanılma xərcləri 18,3 faiz azalıb.\n“2018-ci il dövlət büdcəsinin icrası haqqında” Qanun layihəsinə və dövlət büdcəsinin icrasına dair hesabata Hesablama Palatasının rəyi Milli Məclisin mayın 31-də keçiriləcək plenar iclasında müzakirə ediləcək.


Trambon marşa əzəmət verir\nÖlkəmizdə istedadlı uşaq və gənclərin aşkara çıxarılması, onların potensial imkanlarının artırılması hələ ötən əsrin 70-ci illərindən diqqət mərkəzində olmuşdur. Onların müxtəlif sahələrdə əldə etdiyi uğurların qiymətləndirilməsi, geniş əhali arasında təbliğ edilməsi, istedadlarını reallaşdırması üçün 1996-cı ildə ulu öndərimiz Heydər Əliyev «Gənc istedadlara dövlət qayğısı haqqında» fərman imzaladı. Elə bu məqsədlə də «Qızıl kitab» təsis edildi. O zamandan da istedadlı uşaq və gənclərin adları həmin kitaba yazılır.\nBelə istedadlı uşaqlardan biri də R.Hacıyev adına 15 saylı Uşaq Musiqi Məktəbinin trambon şöbəsinin IV sinif şagirdi Tağıyev Tural Telman oğludur.\nOnun ifasını R.Behbudov adına Mahnı Teatrında dinləmişdim. İfasına söz ola bilməzdi. Bütün tamaşaçılar onun ifasını alqışladı. Özü də o, ifa etdiyi musiqi nömrəsini yad bir alətdə - trambonda səsləndirdi.\nTuralla yaxından tanış olmaq üçün onun təhsil aldığı məktəbə getdim.\nTural gələnə qədər məktəbin direktoru Nadir Vəliyevlə söhbətləşdik, xüsusən də istedad barədə. Sözsüz ki, Tural barədə də.\nNadir müəllimin dedikləri:\n- İstedad çox nadir adamlara nəsib olan Allah vergisidir - insanın görünməyən tərəfidir. Müəllifin sərvətidir. Həm də gələcəyin yüksək səviyyəli mütəxəssisləridir. İntellekt kapital hər bir ölkənin inkişafının sivil səviyyəsinin ölçüsüdür. İstənilən dövlət yüksəlmək, inkişaf etmək istəyirsə, mütləq istedadlı uşaqlara qayğı göstərməlidir.\nBu cəhətdən ölkəmizdə yaşayan istedadlı uşaqların bəxti gətirib. Ümummilli liderimiz Heydər Əliyev istedadlı uşaqları çox sevirdi. Odur ki, onlar üçün şərait yaradılmasına xüsusi diqqət yetirirdi. «Qızıl kitab» buna əyani sübutdur. Bizim üçün də böyük fəxrdir ki, məktəbimizin şagirdi Tural Tağıyevin də adı həmin kitaba yazılıb.\nTural doğrudan da çox istedadlı oğlandır. Dahilərdən biri deyib ki, insanı tənqid etmək asan, qiymətləndirmək isə çətindir. Mən Turalı qiymətləndirməkdə çətinlik çəkmirəm. Tural gələcəyin tanınmış musiqiçilərindən biri olacaq. Bunu əminliklə deyirəm.\nSöhbətimizin bu yerində Tural anası Məhsəti xanımla otağa daxil oldu.\nMəhsəti xanımın dediklərindən:\n- Tural 1991-ci il mayın 23-də Rusiya Federasiyasının Kalininqrad vilayətində anadan olub. Atası hərbiçi idi. Azərbaycanın başı üstünü qara buludlar alanda Vətənə döndü. 1992-ci ildə Salyan Kazarmasında fəaliyyətə başladı. Əsgərlərimizə təlim keçirdi. Tural hələ 3 yaşından tez-tez atası ilə hərbi hissəyə gedirdi. Təlim vaxtı əsgərlərin oxuduqları marş və mahnıları Tural da öyrənmişdi. Sonra atası ona bir sintezator aldı. Səhərdən axşama həmin sintezatoru çalırdı. Təəssüf ki, atası rəhmətə gedəndə, Turalın 9 yaşı var idi. Hiss edirdim ki, musiqiyə çox həvəsi var. 2000-ci ildə onu Qara Qarayev adına 8 saylı Uşaq Musiqi Məktəbinin fortepiano şöbəsinə yazdırdım. Oxuduğu vaxtlarda xor müəlliməsi Zemfira Nurullayeva mənə məsləhət gördü ki, Turalı Daxili Qoşunların Hərbi Orkestrinin bədii rəhbəri Cəfər Abbasovun yanına aparın. Turaldan yaxşı nəfəs alətləri ifaçısı olar, deyirdi. Cəfər müəllim Turalla məşğul olmağa başladı. O, əvvəlcə Turala truba aləti ilə məşğul olmağı məsləhət gördü. 2004-cü ildən isə oğlum trambon aləti ilə məşğul olmağa başladı. Həmin vaxtdan o, bu alətə ürəkdən bağlandı. Hər hansı bir əsəri arsəyə gətirmək üçün saatlarla, günlərlə çalışırdı. O alətdən istədiyini almayınca əlindən yerə qoymazdı. İndi artıq o zəhmətinin bəhrəsini görür. Müsabiqələrdə I yeri tutur. 2006-cı ildən xalq artisti Teymur Göyçayevin rəhbərlik etdiyi Azərbaycan Dövlət Gənclər Simfonik Orkestrində birinci trambonçudur. Bu orkestrin tərkibində Fransada, Almaniyada, Belçikada çıxışları olub. Həmin səfərlərdən qayıdandan sonra prezident İlham Əliyevin sərəncamı ilə adı «Qızıl kitab»a yazılmaqla, Prezident təqaüdünə layiq görülüb. Bir ana kimi mənim sevincimin həddi-hüdudu yoxdur. Bütün bunlara görə oğlumun əziyyətini çəkmiş insanlara, onun müəllimlərinə, 15 saylı məktəbin direktru Nadir müəllimə, Cəfər müəllimə, prezidentimizə, millət vəkili Mehriban xanıma öz təşəkkürümü bildirirəm. Oğlumun ən böyük uğuru ötən il ulu öndərimiz Heydər Əliyevin anadan olmasının 85 illiyinə həsr olunmuş nəfəs alətləri müsabiqəsində olub. Həmin müsabiqədə birinci yeri tutub.\nTuralın müəllimi Cəfər Abbasov:\n- Elə ona görə də bu böyük insana rəhmət diləyirəm. Onun qağısı olmasaydı Tural belə uğur qazana bilməzdi.\nSözsüz, Tural çox talantlı gəncdir və deyə bilərəm ki, o, artıq öz həyat yolunu müəyyən etmişdir. Tural trambon alətini seçməkdə səhv etməmişdir; Bu, onun xarakterinə tam uyğundur. 2004-cü ildə anası mənim yanıma gətirəndə onun qaynar gözlərinə, duruşuna, hərəkətlərinə baxanda hiss etdim ki, musiqiyə böyük həvəsi və çox böyük istedadı var. Odur ki, onunla ciddi məşğul oldum. Bütün göstəriciləri mənə bunu deməyə əsas verir ki, o gələcəyin böyük virtuoz ifaçısı olacaq. Ən çox xoşuma gələn odur ki, o, daim birinci olmağa səy göstərir. Bunun üçün o heç bir çətinlikdən qorxmur.\nSonda qəhrəmanımın özü ilə söhbət etdim. Soruşdum ki, səndə bu musiqi alətinə maraq haradan yaranıb, dedi ki, əvvəla, atam hərbiçi olub və bu alət də hərbi marşlarda gözəl, çox əzəmətli səslənir!\nTural onu da dedi ki, insanın həyatında elə anlar olur ki, bu anlar insana daha yaxşı çalışmağa ilham verir. Mənim də həyatımda belə anlar olub. YUNESKO-nun xoşməramlı səfiri, millət vəkili Mehriban xanım bizi Fransaya aparması həyatımın ən unudulmaz anlarındandır. Sonra da adımın «Qızıl kitab»a yazıldığı gün, 31 iyun 2008-ci il. İndi düşünürəm ki, deməli, mənim ifamı qiymətləndirirlər. Bu, mənə ilham verir və içimdə yaranan bu hiss məni daha çox çalışmağa səsləyir. Həyatımı qəti olaraq bu sənətə bağlamağa qərar vermişəm. Arzum Musiqi Akademiyasına daxil olmaqdır. Trambon alətinin kamil ifaçısı olacağam. Bu alətlə bütün dünyada Azərbaycanı təmsil edəcəyəm. Çünki mən qədirbilən insanların əhatəsindəyəm.\nMədəniyyət.- 2009.- 9 may.- S. 18.


Autizm haqqında hər kəsin bilməli olduğu - 10 vacib fakt | TurpKimi.com\nAutizm haqqında hər kəsin bilməli olduğu - 10 vacib fakt\n2 Aprel - Dünya Autizm Məlumatlandırma Günüdür. 2007-ci ildən etibarən BMT-nin qərarı ilə 2 Aprel Dünya Autizm Məlumatlandırma Günü kimi qeyd olunur.\n02.04.2019 10:52 8 dəq oxuma\nTurpKimi.com olaraq sizlərə autizm haqqında ən vacib bilgiləri çatdıracayıq.\nAutizm - insanın fərqli şəkildə inkişaf etməsi, başqa insanlarla ünsiyyət və qarşılıqlı münasibətlərdə problem yaşaması, həmçinin qeyri-adi davranış formaları, məsələn, təkrarlanan hərəkətlər və ya dar çevrəyə xas maraqlara aludəçilik deməkdir.\nLakin bu, yalnız tibbi tərifdi və autizm haqqında bilməli olduğumuz ən vacib şey deyil.\nYaxşı, bəs adi insan autizm barədə nələri bilməlidi?\nİnsanların heç xəbəri olmayan çox sayda yanlış bilgilər, vacib faktlar və söhbət əlillikdən gedəndə hər zaman diqqətdən kənar qalan bəzi universal həqiqətlər var.\nGəlin, onları sadalayaq.\n1. Autizm rəngarəngdi.\nÇox, çox rəngarəngdi. Nə vaxtsa belə bir söz eşitmisiniz? "Əgər siz bircə nəfər autizmli insan tanıyırsınızsa, deməli... siz yalnız bir autizmli insan tanıyırsınız". Onlar bir-birlərinə oxşamırlar və hamısı çox fərqlidirlər. Bu, həqiqətdi.\nBiz tamamilə fərqli şeylərdən xoşlanırıq, fərqli davranırıq, fərqli bacarıqlara, maraqlara, vərdişlərə sahibik.\nBir qrup autizmli insan toplayın və onlara baxın. Neyrotipik insanlar kimi autizmlilərin də bir-birindən xeyli fərqləndiklərini görəcəksiniz.\nHətta ola bilsin ki, autizmlilər bir-birindən daha çox fərqlənirlər. Autizmli insanların hər biri individualdı və siz sadəcə diaqnoza əsaslanaraq, "yəqin, bu adamın sosial münasibətlər və kommunikasiya ilə problemi var" deməkdən başqa, onun haqqında heç bir ehtimal yürüdə bilməyəcəksiniz. Razılaşın ki, bu, ümumi bir fikirdi.\n2. Autizm insanın şəxsiyyətini müəyyənləşdirmir...\nLakin o, yenə də bizim varlığımızın fundamental bir hissəsidi. Mən tez-tez nələrisə unuduram. Xüsusən də, əgər “söhbət on bənddən ibarət siyahıdan gedirsə, o zaman bəndlərin sayı mütləq on olmalıdı" kimi şeyləri. Məsələ ondadı ki, mən mənzərəni bir bütün halında qavramaqda çətinlik çəkirəm, bunun yerinə daima "görəsən, orfoqrafiya səhvi buraxmamışam ki?" tipli detallara diqqət yetirirəm.\nƏgər məndə inkişafın pervaziv pozuntusu olmasaydı, mənə diqqət defisiti və hiperaktivlik sindromu (DDHS) diaqnozu qoyardılar – mənim başımda autizmdən başqa şeylər də var. Əslində autizm – sadəcə təzahürlərdən biridi və onların əksəriyyəti diaqnoz deyil. Mən autizmliyəm, eyni zamanda öz fəaliyyətlərimin təşkili və yeni hədəfə keçidlə bağlı böyük problemlərim var. Adətən, bu, DDHS-li insanlarda olur. Mən oxumağı çox yaxşı bacarıram, saymağı bacarıram, amma hesab əməliyyatları ilə bağlı ciddi çətinlik çəkirəm. Mən altruistəm, introvertəm, istənilən mövzu ilə bağlı öz fikrim var, siyasətdə iddiasız yanaşmaları dəstəkləyirəm. Xristiyanam, tələbəyəm, aliməm... Eyniləşdirməyə (identifikasiya) nə qədər çox şey daxildi?! Ancaq autizm bunların hamısını bir az rəngləyir, sanki nəyəsə rəngli şüşədən baxırsınız. Ona görə də, autizmim olmasaydı belə, yenə eyni adam olacağımı düşünürsünüzsə, birmənalı şəkildə yanılırsınız! Əgər beyniniz başqa cür düşünməyə, başqa cür dərk eləməyə başlasa, dünyaya baxışlarınız tamamilə dəyişsə, siz necə eyni insan olaraq qala bilərsiniz? Autizm – sadəcə hansısa əlavə deyil. Bu, autizmli insanın şəxsiyyətinin inkişafı üçün təməldi. Mənim yalnız bir beynim var, “autizm” isə sadəcə həmin beynin fəaliyyət özəlliklərini ifadə eləyən yarlıqdı.\n3. Autizmin mövcudluğu sizin həyatınızı mənasızlaşdırmır.\nƏlillik, özlüyündə həyatınızın mənasız olduğu anlamına gəlmir və bu baxımdan autizm əlilliyin digər növlərindən heç nə ilə fərqlənmir. Bizə - autizmli insanlara xas olan ünsiyyət və sosial münasibətlərdə məhdudiyyətlər, təhsillə bağlı çətinliklər, sensor problemləri o, demək deyil ki, autizmli insanın həyatı neyrotipik insanın həyatından daha pisdi. Hərdən insanlar elə fikirləşirlər ki, əgər sizin əlilliyiniz varsa, həyatınız kökündən pisdi. Amma məncə, o insanlar sadəcə hər şeyə öz nöqteyi-nəzərlərindən baxmağa meyllidilər. Ömrüboyu neyrotipik olan insanlar, qəflətən öz vərdişlərini itirsələr, nə hiss edəcəkləri barədə düşünməyə başlayırlar. Halbuki əslində, heç vaxt elə vərdişlərinin olmadığını, ya da fərqli vərdişlərin yarandığını, dünyaya fərqli baxmağa başladıqlarını təsəvvür eləməlidilər. Əlillik faciə deyil, neytral faktdı. Autizmə münasibətdə isə faciə autizmin özü yox, onunla bağlı mövcud qərəzli fikirlərdi. İnsanda hansı məhdudiyyətlərin olduğu vacib deyil, autizm, onun öz ailəsinin, cəmiyyətinin bir parçası, həyatı dəyərli insan olmağına əngəl yaratmır.\n4. Autizmli insanlar da istənilən digər insanlarla eyni dərəcədə sevməyə qadirdilər.\nBaşqa insanları sevmək – tələsik danışmaqdan, başqa insanların üz ifadələrini anlamaqdan asılı deyil. Kiminləsə dost olmaq istədiyin zaman yarım saat fasiləsiz vəhşi pişiklərdən danışmağa gərək olmadığını yadda saxlamağa da ehtiyac yoxdu. Ola bilsin, biz başqalarının emosiyalarını təqlid eləyə bilmirik, amma hamı kimi biz də mərhəmət duyğusuna sahibik. Sadəcə bunu fərqli şəkildə büruzə veririk. Adətən, neyrotipiklər dərdinizə şərik olduqlarını, şəfqətlərini göstərməyə çalışırlar, autizmlilər isə (ən azından, mənə bənzəyənləri. Artıq dediyim kimi, biz çox fərqliyik) insanı kədərləndirən problemi həll eləməyə çalışırlar.\nMən bir yanaşmanı digərindən daha yaxşı hesab eləməkdən ötrü bir səbəb görmürəm. Hə, bir şey də var: hərçənd mən özüm aseksualam, amma autizm spektrinə daxil olan insanlar arasında azlıqdayam. Autizmlilər, autizmin növündən asılı olmayaraq, sevə, evlənə və ailə sahibi ola bilərlər. Mənim autizmli tanışlarım arasında evli olanlar və ya görüşə çıxanlar var.\n5. Autizmli olmaq insanın təhsil almasına əngəl deyil.\nHəqiqətən, deyil. Bütün digər insanlar kimi biz də həyatımız boyu böyüyürük və öyrənirik. Hərdən eşidirəm ki, insanlar, autizmli övladlarının sağaldığı barədə danışırlar. Ancaq əslində, onlar sadəcə övladlarının necə böyüdüyünü, inkişaf elədiyini, münasib mühitdə təhsil aldığını təsvir eləyirlər. Belə insanlar, faktiki olaraq, övladlarının səylərini, nailiyyətlərini sonuncu preparatın, ya da başqa bir müalicə üsulunun “ayağına yazaraq” dəyərsizləşdirirlər.\nMən gecə-gündüz hönkür-hönkür ağlayan, daima dairə boyunca qaçan və bədəninə yun parça toxunanda bərk hay-küy qoparan iki yaşlı qızdan başlayan uzun bir yol keçmişəm. Kollecdə oxumuşam və demək olar ki, müstəqilliyə nail olmuşam, hərçənd yun parçadan hələ də zəhləm gedir. Yaxşı şərtlərdə və yaxşı müəllimlərlə təhsil, demək olar ki, qaçınılmazdı. Autizmlə bağlı araşdırmalar, məhz, buna diqqət yönəltməlidilər: bizə, bizim üçün uyğunlaşdırılmamış bu dünya haqqında bilməli olduğumuz şeyləri öyrətməyin ən rahat üsullarına.\n6. Autizmin mənşəyi, demək olar ki, tamamilə genetikdi.\nAutizmin irsi tərkibi 90%-di. Bu isə o deməkdi ki, az qala, hər autizm hadisəsini genlərin müəyyən kombinasiyası ilə izah eləmək olar, istər bu, sizə valideynlərinizdən keçən “ağıl genləri” olsun, ya da yalnız sizin nəsildə meydana çıxan yeni mutasiyalar. Autizmin sizə edilən peyvəndlərlə, yediyiniz qidalarla heç bir əlaqəsi yoxdu. İroniyaya baxın ki, vaksin əleyhdarlarının arqumentlərinə baxmayaraq, autizmin isbatlanmış, genetik olmayan yeganə səbəbi – anadangəlmə qızılca sindromudu və o, hamilə qadın (adətən, peyvənd olunmayan) qızılca keçirəndə yaranır. Camaat, bütün zəruri peyvəndləri etdirin. Onlar həyat xilas eləyir – hər il vaksinasiya ilə qarşısı alınması mümkün olan xəstəliklərdən ölən milyonlarla insan bununla razılaşardı.\n7. Autizmli insanlar – sosiopat deyillər.\nBilirəm, yəqin, siz belə düşünmürsünüz, amma bunu bir daha təkrarlamağa ehtiyac var. Tez-tez “autizmi” başqalarına qarşı tamamilə laqeyd olan insan obrazı ilə əlaqələndirirlər. Əslində isə bu, sadəcə kommunikasiya problemidi. Biz başqa insanlara biganə deyilik. Dahası, tanıdığım bir neçə autizmli, yanlış bir şey deməkdən və başqalarının xətrinə dəyməkdən o qədər qorxurlar ki, nəticədə daima utanır və həyəcanlanırlar. Hətta qeyri-verbal autizmli uşaqlar öz valideynlərinə qarşı autizmli olmayan uşaqlar qədər bağlıdılar. Əslində, autizmli böyüklər neyrotipik insanlardan daha az cinayət törədirlər. (Hərçənd inanmıram ki, bu bizim anadangəlmə yaxşı olmağımızla bağlı olsun. Bütün hallarda tez-tez cinayət – sosial fəallıqdır).\n8. “Autizm epidemiyası” deyilən bir şey yoxdu.\nBaşqa sözlərlə: autizm diaqnozu qoyulmuş insanların sayı artır, lakin autizmli insanların ümumi sayı əvvəlki qədər qalır. Böyüklər arasında aparılan araşdırmalar göstərir ki, onların arasında autizmin səviyyəsi uşaqlar arasında olduğu qədərdir. Bəs bütün o yeni hallar nə ilə bağlıdı? Sadəcə iş ondadı ki, hazırda hətta autizmin ən yüngül formalarında da diaqnozlar qoyulur, o cümlədən Asperqer sindromunun nitqi lənglik olmayan autizm kimi qəbulu da bunda rol oynayıb (əvvəllər danışa bilirdinizsə, diaqnoz qoyulmurdu). Bundan əlavə, əqli məhdudiyyətləri olan insanları da bu qrupa daxil etməyə başlayıblar (məlum olub ki, əqli məhdudiyyətlə yanaşı onlarda tez-tez autizm də müşahidə olunur). Nəticədə “əqli məhdudiyyət” diaqnozlarının sayı azalıb, “autizm” diaqnozlarının sayı isə mütənasib olaraq artıb.\nBununla belə, “autizm epidemiyası” ilə bağlı ritorikanın müsbət təsirləri də olub: onun sayəsində biz autizmin real yayılma miqyasını öyrənmişik və autizmin mütləq ağır formada olmadığını, necə təzahür elədiyini bilirik. Bu da uşaqların, lap erkən yaşlarından gərəkli dəstəyi almasına imkan verir.\n9. Autizmli insanlar “sağalmadan da” xoşbəxt ola bilərlər.\nBurda söhbət “heç nə olmamağındansa, nəsə olması yaxşıdı” prinsipinə əsaslanan ikincidərəcəli xoşbəxtlikdən getmir. Neyrotipik insanların əksəriyyəti (əgər rəssam və uşaq deyillərsə) heç vaxt körpüdəki asfalt çatının formasında, ya da yağışdan sonra yerə dağılmış benzində rənglərin sayrışmasındakı gözəlliyi görməzlər. Yəqin ki, onlar bütünlüklə konkret bir mövzuya aludə olmağın, onunla bağlı mümkün olan hər şeyi öyrənməyin nə demək olduğunu heç vaxt bilməyəcəklər. Onlar müəyyən bir sistemə salınmış faktların gözəlliyini heç vaxt dərk eləməyəcəklər. Çox güman ki, onlar xoşbəxtlikdən biləkləri yellətməyin, ya da pişik tüklərinə toxunarkən keçirdiyin hisslər sayəsində qalan hər şeyi unutmağın necə bir duyğu olduğunu bilməyəcəklər.\nAutizmlilərin həyatında çox gözəl aspektlər var və çox güman ki, elə neyrotipiklərin də həyatında elə anlar mövcuddu.\nYox, məni düz anlayın. Bu, çətin bir həyatdı. Dünya autizmli insanların yaşaması üçün münasib yer deyil, autizmli insanlar və onların ailələri isə hər gün başqalarının qərəzli fikirləri ilə qarşılaşırlar. Ancaq autizmli insanlar üçün xoşbəxtlik “cəsarət”, ya da “öhdəsindən gəlmək”lə məhdudlaşmır. Bu, sadəcə xoşbəxtlikdi. Xoşbəxt olmaqdan ötrü normal olmaq vacib deyil.\n10. Autizmli insanlar bu dünyanın bir parçası olmaq istəyirlər.\nBiz bunu, həqiqətən, istəyirik... Sadəcə bizim öz şərtlərimizlə. Biz qəbul olunmaq istəyirik. Biz məktəbdə oxumaq istəyirik. Biz işləmək istəyirik. Biz dinlənilmək və eşidilmək istəyirik. Bizim öz gələcəyimiz və bu dünyanın gələcəyi ilə bağlı ümidlərimiz, arzularımız var. Biz də fayda vermək istəyirik. Bir çoxlarımız ailə qurmaq istəyir. Biz, normalardan fərqlənirik, amma rəngarənglik, müxtəliflik bu dünyanı zəiflətmir, gücləndirir. Düşüncə formaları nə qədər çox olsa, bu və ya digər problemin həlli üçün bir o qədər çox variant tapılar. Cəmiyyətin müxtəlifliyi o deməkdi ki, hər hansı problem yarananda əlimizin altında fərqli beyinlər olacaq və onlardan hansısa problemin həlli yolunu tapacaq. (Liza Dakser, Biomühəndis, Ohayo ştatı, Vrayt Universiteti)


Qəbələ-Bratislava aviabiletlər - bütün Qəbələ-Bratislava teyyare bileti qiymətləri | Trips\nQəbələ - Bratislava\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Qəbələ-Bratislava təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nQəbələ-Bratislava aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Qəbələ-Bratislava biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Bratislava - Qəbələ istiqamətinə


“Milli kimliyinə sahib olmayan millətlərin tarixdə ancaq adı qalır”\n15:09 7 Aprel 2015\n“Yeni Üfüq” Mənəvi İrsin Təbliği İctimai Birliyi Dini Qurumlarla İş üzrə Dövlət Komitəsinin dəstəyi ilə “Milli adət ənənələrimiz və müasirlik-2” adlı növbəti tədbirini Tərtərdə keçirib. Birlikdən Lent.az-a verilən məlumata görə, tədbirin əhəmiyyəti barədə danışan təşkilatın sədri Sevinc Əzimbəyli bildirib ki, hər bir milləti dünyada tanıdan və onu digər xalqlardan fərqləndirən ən önəmli xüsusiyyətlərindən biri onun adət və ənənələri, yüksək mənəvi dəyərlər sisteminə malik olmalarıdır.\nOnun sözlərinə görə, bu baxımdan qloballaşan dünyada milli adət və ənənələr və onun əsasında formalaşdırılan yüksək mənəvi dəyərlər sistemi hər bir millətin mənəvi, mədəni simasını göstərir: “Azərbaycan da özünün zəngin milli, əxlaqi və mənəvi dəyərlər sistemi ilə bəşər sivilizasiyasına əvəzsiz töhfələr verib. Adət-ənənələrimiz və onların formalaşdırdığı milli dəyərlər sistemi ilə güclü dövlətçilik quruculuğu arasında sıx vəhdət var. Belə ki, hər bir dövlətin gücü cəmiyyəti əxlaqi, milli-vətənpərvərlik baxımından düzgün istiqamətə yönəltməsindən, saf təməllər üzərində tərbiyə etməsindən asılıdır”.\nQarabağ Seyid Ocaqlarının rəhbəri Seyid Camal Əzimbəyli isə deyib ki, milli kimliyinə sahib olmayan millətlərin tarixdə ancaq adı qalır: “Mlli adət və ənənələrinə sadiq olan millət heç vaxt yad düşüncələrin qurbanına çevrilmir. Bu gün Qarabağın işğaldan azad olunmasının yollarından biri də hər bir ölkə vətəndaşının mənəvi dəyərlərimizə sahib olmasından keçir”.\nXəbərin orijinal ünvanı: http://news.lent.az/news/198512\nMilli kimliyinə sahib olmayan millətlərin tarixdə adı qalır\n“ASAN ödəniş"in üstünlükləri nələrdir?- FOTOLAR\n24 Aprel 2019 18:10\nAzərbaycanlı müğənni haqqında ŞOK ittiham - "Arvadımı əlimdən alıb ..." - VİDEO\n24 Aprel 2019 17:55\nBakı Ağ Şəhərin qərbində yerləşən 28 ha məhəlləsinin şəhərsalma layihələndirilməsi başa çatdı\n24 Aprel 2019 16:50\nBu abituriyentlər qəbul imtahanının növbəti mərhələsində iştirak edə bilməyəcək - DİM-dən AÇIQLAMA\n24 Aprel 2019 16:30\nÖtən həftə qanunsuz miqrant saxlanıldı - FOTOLAR\n24 Aprel 2019 16:10\n24 Aprel 2019 15:10\nAşqarlar Kimyası İnstitutunun strukturunda dəyişiklik edillib\n24 Aprel 2019 18:22\nUNEC-də Nəsiminin fəlsəfi ideyalarına həsr edilmiş konfrans keçirilib\nBelə səyahət fotosu heç yerdə görülməyib\n24 Aprel 2019 18:20\nYeni 10 manatlıqların nağd ödəniş avadanlıqlarında adaptasiyası iyunadək başa çatacaq\n24 Aprel 2019 18:19\n24 Aprel 2019 18:17\n24 Aprel 2019 18:15\n“Bakı bizə Bəhreyn və ya Çindən daha münasibdir” - Otmar Zafnauer\n24 Aprel 2019 18:14\nRöyanın boşanmış valideynləri birlikdə - FOTO\n24 Aprel 2019 18:13\n“ASAN ödəniş"in üstünlükləri nələrdir?\n"Formula-1" günlərində hava necə olacaq?\n24 Aprel 2019 18:09


Şah plov (Xan plovu) resepti » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 10545\nTarix : 8.04.2017, 16:00\n1 kq suda bişmiş sümüksüz qoyun əti\nHazırlığa başlamadan öncə düyünü bir qabda bir neçə saat suya qoyuruq.\nŞabalıdın qabıqlarını təmizləyirik. Təmizlənmiş şabalıdı tavada duz səpib yağ əlavə edib qovururuq. Doğranmış soğanı tavaya töküb, duz səpib, yağ əlavə edib, qızılı rəngdə olana qədər qovururuq. Qovrulmuş soğana 1/3 çay qaşığı sarıkök əlavə edib qarışdırırıq. Əvvəlcədən suda bişmiş əti tavada yağ əlavə edib qovururuq. Qovrulmuş ətin üzərinə limon duzu, istot səpib qarışdırırıq. Qovrulmuş soğan ilə əti qarışdırırıq. Kişmiş, qaysı və turşunu tavaya yağ əlavə edib qovururuq.\nQazmağı hazırlayırıq. Un ilə yağı ovuruq. Üstünə yumurtanı, xamanı və duzu əlavə edib qarışdırırıq. Xəmiri yoğururuq. Yumşaq xəmir olur. Xəmiri bir balaca və bir böyük hissələrə bölürük. Böyük kündəni yuxa kimi yayırıq. Qalınlığı yuxadan az qalın olsun. Sobaya yerləşə biləcək bir qazan götürürük. Onun içini yaxşı yağlayırıq. Yayılmış yuxanı qazanın içinə yerləşdiririk (Qazmaq kimi hazır yuxadan da istifadə edə bilərsiniz).\nBöyük qazanda su qoyuruq. Suya duz tökürük. (5 litrlik qazana 2-dolu x.q duz) Qaynayanda yuyulmuş düyünü toküb bişiririk. Düyünü tökən kimi qarışdirin ki, bir birinə yapışmasın. Düyü tam bişməmiş onu süzürük və üzərinə sarıkök ya da dəmlənmiş zəfəran tökürük. Bişmiş düyüdən az tökürük və üzərinə şabalıd tökürük. Yenə düyü əlavə edib üstünə əti tökürük və qovurduğumuz turşuları aralarına düzürük. Yenə düyü tökürük. Qovrulmuş kişmiş ilə qaysını əlavə edirik. Kişmişin üstünə yenə düyü əlavə edib yağlayıb balaca yuxanı yayıb üzərinə sərib yanlarını bərkidirik. 180-200 dərəcədə qabaqcadan qızdırılmış sobaya dəm almağa qoyuruq. Bütün tərəfləri qızardıqdan sonra götürürük. Süfrəyə verilən plov üsdən kəsilir və qaşıqla götürülür.\nBu plovu istəsəniz kiçik qablarda adam başına düzəldə bilərsiniz.\nEtiketlər: əlavə, tökürük, üzərinə, qovururuq, qarışdırırıq, Qovrulmuş, qoyuruq, səpib, bişmiş, düyünü, yuxadan, Xəmiri, balaca, tavaya, tavada, Böyük, sarıkök, soğan, kişmiş, şabalıd


XİN başçısı: “Ermənistanın hərbi təcavüzünə gec-tez son qoyulacaq” - XALQQAZETI.COM\n“Report” xəbər verir ki, bunu Xarici İşlər naziri Ceyhun Bayramov bildirib.\nNazirin sözlərinə görə, Azərbaycan ərazisində qanunsuz olaraq yerləşən xarici hərbi qüvvələr çıxarılmalıdır: “Azərbaycanın məcburi köçkünləri öz doğma yurdlarına qayıtmalıdır. Ölkəmizin beynəlxalq səviyyədə tanınan ərazi bütövlüyü təmin edilməlidir. Biz Azərbaycan tərəfi olaraq inanırıq ki, danışıqlar prosesi davam etməlidir. Bu məsələnin həll yolu danışıqlar prosesi ilə olmalıdır. Danışıqlar isə real və mahiyyəti üzrə aparılmalıdır. Danışıqlar imitasiya prosesi ola bilməz. Cənab Prezidentin qeyd etdiyi kimi, ATƏT-in Minsk Qrupunun həmsədrlərindən gözləntilər çoxdur. Onlar öz mandatlarına uyğun olaraq real prosesi həyata keçirməlidirlər. Yalnız təmas xəttində və ya iki dövlət arasında olan sərhəddə atəşkəs rejiminin monitorinqi ilə məhdudlaşa bilməz. Hesab edirik ki, danışıqlar prosesinin irəli aparılması üçün kifayət qədər uzun illər ərzində formalaşmış ciddi baza var".


Palitra qəzetiKomitənin qaynar xətlərinə daxil olan müraciətlər operativ həll olunur\nKomitənin qaynar xətlərinə daxil olan müraciətlər operativ həll olunur\nTarix: 09.10.2014 | Saat: 16:45:00 | E-mail | Çapa göndər\nƏmlak Məsələləri Dövlət Komitəsi vətəndaş müraciətlərinin qəbulu, çevik cavablandırılması, müraciətlərin araşdırılması və həlli işini daim diqqətdə saxlayır. Bu məqsədlə Komitədə 193, 148 və 566-07-44 nömrəli qaynar xətlər fəaliyyət göstərir. 193 saylı qaynar xətdə dövlət əmlakının özəlləşdirilməsi, icarəsi və istifadəsi, 148 saylı qaynar xətdə vətəndaşlara aid daşınmaz əmlak üzərində mülkiyyət hüquqlarının qeydiyyatı, 566-07-44 nömrəli qaynar xətdə isə özəlləşdirmə prosesində keçirilən hərraclarla bağlı suallar cavablandırılır.\n2014-cü il ərzində Komitənin hər 3 qaynar xətti vasitəsilə ümumilikdə 1700-ə yaxın vətəndaş müraciəti qəbul edilib. Müraciətlərin böyük əksəriyyəti sorğu xarakterli olmaqla, daha çox daşınmaz əmlakın qeydiyyatı sahəsində hüquqi yardım və məsləhətlərin alınması, komitənin elektron və onlayn xidmətləri ilə bağlı olub. Belə ki, müraciətlərin bir qismi vətəndaşlara müvafiq qurum tərəfindən ayrılmış və ya alğı-satqı ilə əldə etdikləri torpaq sahələrinin, kommersiya məqsədli qeyri-yaşayış sahələrinin özəlləşdirilməsi, digər qismi fərdi həyət evləri və mənzillərə dövlət reyestrindən çıxarışın və texniki pasportun alınması məsələlərini əhatə edib. Qaynar xətt vasitəsilə vətəndaşlara daşınmaz əmlakın qeydiyyatının hüquqi üstünlükləri və sosial faydaları, dövlət reyestrindən çıxarışın alınması, texniki pasportun hazırlanması, ipoteka, lizinq və digər hüquqi əməliyyatların qeydiyyatı ilə bağlı elektron xidmətlər haqqında izahat və məsləhətlər verilib. Komitənin elektron və onlayn xidmətlərinin yaratdığı rahatlıq, şəffaflıq, operativlik və vaxta qənaət kimi üstünlükləri qaynar xəttə müraciət edən vətəndaşlara çatdırılıb. Onlara izah olunub ki, daşınmaz əmlak barədə yüklülük arayışlarını idarələrə getmədən onlayn xidmət vasitəsilə əldə edə bilərlər. Eyni zamanda, öz daşınmaz əmlakları haqqında dövlət reyestrində qeydə alınmış məlumatlarla heç bir ödəniş etmədən, heç bir yerə getmədən elektron xidmətdən istifadə etməklə tanış ola bilərlər.\nQaynar xəttə müraciət etmiş xüsusi sosial təbəqədən olan vətəndaşlara komitənin mobil ofis xidmətləri barədə də məlumat verilib. İzah olunub ki, artıq onların idarələrə getməsinə ehtiyac qalmayıb. Daşınmaz əmlakın qeydiyyatı xidmətləri komitənin xüsusi avtomobilləri vasitəsilə həm Bakı, həm regionlarda vətəndaşların ünvanına çatdırılır.\nHəmçinin müraciətlər zamanı qeydiyyatla bağlı xidmət haqqı və rüsumlar, daşınmaz əmlak barədə yüklülük, məhdudiyyət arayışları, ümumi mülkiyyətin bölünməsi, alqı-satqı müqavilələri, vərəsəlik əsasında mülkiyyət hüququnun tanınması və digər özəl mülkiyyət məsələləri ilə bağlı suallar verilib. Bütün sorğuların mahiyyəti üzrə cavablandırılması təmin edilib.\nEyni zamanda sorğu xarakterli müraciətlərin 370-dən çoxu dövlət əmlakının özəlləşdirilməsi, idarə edilməsi və icarəsini əhatə edib. 90-a yaxın müraciət isə özəlləşdirmə prosesində keçirilən hərracların təşkili qaydaları, həyata keçirilən elektron hərraclar və hərraclarda iştirak üçün tələb olunan sənədlərlə bağlı olub. Komitənin bu il istifadəyə verdiyi yeni elektron xidmətləri vasitəsilə hərraclarda iştirak üçün sifarişlərin elektron qəbulu prosedurları ilə bağlı sorğular da qeydə alınıb və cavablandırılıb. Eyni zamanda, vətəndaşların icarə müqaviləsi əsasında istifadə etdikləri və ya istifadədə olmayan dövlət əmlakının özəlləşdirilməsi barədə müraciətləri olub. Vətəndaşlara icarə haqqı borcunun elektron xidmət vasitəsilə öyrənilməsi imkanı barədə də məlumat verilib. Müraciətlər zamanı Əmlak Məsələləri Dövlət Komitəsinin fəaliyyət sahələri ilə bağlı olmayan suallar da səsləndirilib. Həmin məsələlərlə bağlı vətəndaşların aidiyyəti qurumlara müraciət etməsi ilə bağlı məsləhətlər verilib.\nKomitənin qaynar xətlərinə daxil olan müraciətlər sırasında araşdırma tələb edən məsələlər də olub. Həmin müraciətlər qeydə alınıb və həlli məqsədilə zəruri araşdırmalar aparılıb. Araşdırma xarakterli müraciətlər orta hesabla 1 gün müddətində cavablandırılıb.


Əbu Hureyrənin əvvəli və sonu:2 » Shia.AZ EhliBeyt.Info İslami maarif saytı. I SonUmidTV Media\nAna səhifə » Arşdırmalar » Səhabələri Tanıyaq » Əbu Hureyrənin əvvəli və sonu:2\n10 fevral 2015 4 275 Arşdırmalar / Səhabələri Tanıyaq 0\n2) Zəhəbinin də qeyd etdiyi, eyni zamanda demək olar ki, bütün rical və tarixçi alimlərin bildirdiyinə əsasən Əbu Hureyrə müsəlmanlara qoşulub islamı qəbul etmək üçün Mədinəyə gəldiyi ilk dönəmlərdə çox kasıb olmuş və hətta bu kasıbçılıq gündəlik yemək təlabatını belə ödəyə bilməyəcək həddə qədər yüksəlmişdi. Bəzi mənbələrdə qeyd olunur ki, Əbu Hureyrə aclığın ona verdiyi əziyyəti aradan qaldırmaq üçün ikinci xəlifəni (Peyğəmbər (s) zamanında) evinə getməkdə olduğu yol boyunca müəyyən bir ayənin izahı ilə bağlı sorğu-suala tutardı və belə etməsinin səbəbi də xəlifənin öz evinə çatdığı zaman bəlkə onu dəvət edib yemək verməklə qarnını doyuracağı ümidi idi. Bəzən onun yolun kənarında oturaraq (və ya yarımçıq uzanaq) özünü acından qəşş etmiş kimi göstərməsi də nəql olunub. Maraqlı olan digər bir fakt barədə isə Zəhəbi belə yazır:\n"Süleyman ibn Həyyan atasından, o da Əbu Hureyrədən belə nəql edir ki, (o bu cür deyərmiş) mən yetim böyümüşəm, miskin halda hicrət etmişəm, binti-Ğəzvana (Ğəzvanın qızına) bir qarın yemək üçün nökərlik etmişəm...”\nBəli, həqiqət budur ki, Əbu Hureyrə iman gətirmiş olduğu və Peyğəmbərimizin (s) rehlətinə yalnız 3 il qaldığı heç də böyük hesab olunmayan bir müddətdə nökərçilik belə etmişdir. Onun nökərçilik etməsinin 2 fərqli təhlil və yönü vardır ki, onun birincisi hal-hazırda üzərində durduğumuz məsələdir. Yəni, Əbu Hureyrə bir qarın toxluğuna səbəb olacaq yemək üçün nökərçilik etmişdir. Nökər olmaq eyb hesab olunmur və nə insani, nə də dini cəhətdən nökərçilik etməyin heç bir maneəsi yoxdur. Lakin, kasıb olmaq, aclığı şiddətli şəkildə dadmaq və nökərçilik etmək, şübhəsiz ki, müəyyən psixoloji həqiqətlərdən xəbər verir. Həmin həqiqətlər ki, insanın mənəvi halına və ixlaslı niyyətinə təsirsiz ötüşmür. Heç bir şəkk və tərəddüd yoxdur ki, məhrumiyyət insan övladında hərislik yaradır və dinimizin də əxlaqi göstərişlərində bizə öyrədildiyi kimi əgər insan öz nəfsində baş qaldırmış hərisliyin qarşısını almağa çalışmazsa, bu hal sonda həmin şəxsin mənəvi süqutuna səbəb olacaq. Əbu Hureyrənin niyyətinə qaldıqda isə özünün də etiraf etdiyinə əsasən, o, bir qarın yemək üçün Allah rəsulunun (s) yanında olmuş və bunun sayəsində də o həzrətdən (s) hədislər eşitmişdir.\nƏbu Hureyrə "əshabi-siffədən” idi. "Əshabi-siffə” Allah rəsulunun (s) tikdirdiyi məsciddə (məscidun-nəbi) bir kənarda qalıb yaşayan, Mədinədə nə məskənləri və nə də qohum-əqrabası olmayan bir qrup fəqir səhabələrə verilmiş xüsusi addır. Peyğəmbərimiz (s) məscidin şimal divarı tərəfdə xurma budaqları ilə bir kölgəlik və çardağ yaratdı. Buna Siffə deyilirdi. Evi və ailəsi olmayan yoxsul səhabələr orda qalardı. Elə həmin səbəbə görə də onlara "əshabi-siffə” və ya "əhli-siffə” adı verilmişdi. İçlərindən evlənən (təbii ki, ya Peyğəmbərin (s), ya da hansısa zəngin səhabənin köməyi ilə), səfərə çıxan, bir başqa yerə yerləşən və ya dünyasını dəyişənlər olduğu zaman sayları dəyişirdi. Onların sayı haqqında isə müxtəlif rəqəmlər qeyd olunmuşdur ki, bu da yetmişlə üç yüz dörd yüz arasında dəyişir. Onların fəqir və kimsəsiz durumu əziz Allah rəsulunun (s) həmişə nəzərində idi. Peyğəmbərimizə (s) sədəqə gətirildiyi zaman o həzrət (s) həmin şeyləri çox vaxt əshabi-siffəyə göndərərdi. Hətta, son dərəcə əliaçıq və səxavətli olan o həzrət (s) onun özünə şəxsən verilmiş hədiyyənin və hədiyyələrin də bir hissəsini götürdüyü halda yerdə qalan digər hissəsini siffə əhli olan səhabələrə göndərirdi. Deyilənlər əshabi-siffədən olanların necə çətin şəraitdə həyat yaşadıqlarından xəbər verir. Eyni halda Əbu Hureyrənin də islama gəldiyi ilk illərdə nə cür dolandığından bizi agah edir. Həqiqətən, Əbu Hureyrə aclıq və səfalətin nə olduğunu öz vücuduyla hiss etmişdi. O çox yaxşı bilirdi ki, kasıbçılıq və yoxsulluq dözülməsi nə qədər çətin olan bir vəziyyətdir(DİQQƏT).\nİndi isə Əbu Hureyrənin fəqirlik yaşadığını bilməklə yanaşı bəyan ediməsi vacib və maraqlı olan digər bir həqiqətə toxunmaq istəyirik. Bu həqiqət də tarixi fakt və gerçəklikdir ki, Zəhəbi də ona işarə etmişdi. Yenə də onun yazdığına və tarixçilərin ittifaqına əsasən, Əbu Hureyrə Peyğəmbərdən (s) sonra varlanmağa başladı. Onun mal-mülkünün sayı artdı və get-gedə maddi rifah səviyyəsi yüksəldi. İş o yerə çatdı ki, siyasi hakimlər onu etimad edərək əmirliyə seçdilər və bir vaxtlar fəqir halda yaşadığı Mədinə şəhərinə rəhbər kimi göndərdilər. Həmin vaxt Əbu Hureyrənin mal və əmlakı o həddə çoxalmışdı ki, bir zamanlar nökərçilik etdiyi binti-Ğəzvanı belə özüylə evlənməyə çətinlik çəkmədən razı sala bilmişdi. Bu faktı da bildikdən sonra bir-birinə bağlı olan 2 sual vermək istəyirik:\nI) Görəsən, necə oldu ki, Peyğəmbər (s) dönəmində aclıq və səfalət içində yaşayan bir insan o həzrətin (s) vəfatından sonra nəzərə çarpan dərəcədə varlandı?\nII) Maraqlıdır ki, siyasi hakimlərin Əbu Hureyrədə olan hansı cəhətlər (xüsusilə də əməvi sülaləsinin) xoşuna gəlmiş və onların nəzərini məhz bu şəxsə cəlb etmişdi?\nBirinci sualın cavabında qısa olsun deyə böyük əhli-sünnə və qrammatika (ərəb dilçiliyi) alimi olan Zəməxşərinin rəvayət etdiyi bir faktı göstərmək istəyirik. Onun bildirdiyi rəvayətin məzmunu bundan ibarətdir:\n"Ömər ibn Xəttab Əbu Hureyrəni Bəhreynə göndərdikdən bir neçə vaxt sonra onu yanına çağırır. Onu gördüyü işlərə görə, daha doğrusu, şəxsi əmlakını artırdığına görə tənqid edir. Sözünə başlarkən ona- "ey Allah və rəsulunun düşməni”- deyə müraciət edir. Əbu Hureyrənin izahlarına və həmin malların ona camaat tərəfindən hədiyyə verildiyinə dair etirafları ilə xəlifəni özünə inandırmağa çalışmasına baxmayaraq vəziyyət dəyişmir. Xəlifə ondan 10 min dirhəm miqdarında pul alıb beytul-mala qatır.”\nİkinci xəlifə ilə məşhur səhabə arasında baş vermiş ixtilaflara qarşıdakı hissələrdə bir qədər geniş surətdə toxunacağıq, amma, burada qeyd olunan rəvayət Əbu Hureyrənin məhz mal və mülk tapması üzündən xəlifə ilə münaqişəsinə işarə edirdi. Məsələ çox aydındır və zənnimizcə, əlavə heç bir şərhə ehtiyac yoxdur. Məhz aclıq və yoxsulluq dönəmində yaranmış, eyni zamanda da kifayət qədər böyüyüb inkişaf etmiş nəfsi hərislik idi ki, Əbu Hureyrənin o qədər mala sahib çıxmasına səbəb olmuşdu. Hətta o qədər malın hədiyyə olduğuna biz, xəlifədən fərqli davranaraq inansaq belə, yenə də bir sualı düşünmədən keçmək olmur: axı bir zamanlar Allah rəsuluna (s) verilən sədəqə və hədiyyələr hesabına həyatını davam etdirən bu səhabə nəyə görə Bəhreyndə vali olduğu vaxt həmin günləri yaddan çıxardı?!\nİrəli sürdüyümüz ikinci sualın cavabında isə əhli-sünnə dünyasının ən böyük hədis alimi olan Buxarininöz səhihində qeyd etdiyi hədisin məzmunundakı mühüm bir nöqtəyə dəlil olaraq söykənmək istəyirik. Xüsusi söhbət açacağımız Əbu Hureyrənin əməvi rəhbərləri ilə münasibəti bölməsində də bu hədisdəki incə və ürəkağrıdan nöqtəyə qayıdacağıq. Hədis belədir:\n"Əbu Hureyrə dedi: Peyğəmbər buyurmuşdu:\n"Ən yaxşı sədəqə odur ki, özündən sonra sərvət qoyasan. Üstdə olan əl, altda olan əldən yaxşıdır. Gərək öz nəzərin altında olan adamlardan başlayasan...” (Bəziləri təəccüb edib) dedilər: Ey Əbu Hureyrə! Bunu Peyğəmbərdən eşitmisənmi?! O dedi: Yox, bu Əbu Hureyrənin kisəsindəndir.”\nNecə də ürkyandırıcıdır. Gözlərini təəssüb bağlamamış hər bir düşüncəli insan üçün yalnız bu hədis kifayətdir ki, Əbu Hureyrənin həqiqi şəxsiyyətini tanısın və hansı səbəbdən siyasi rəhbərlərə yaxın olduğunu başa düşsün (DİQQƏT). Sözünə "Peyğəmbər buyurmuşdur” deyə başlayan bu məşhur səhabə dediyi sözlərin təəccübə səbəb olduğunu və ona qarşı köklü etirazlara səbəb olacaq "bunu Peyğəmbərdən eşitmisənmi” sualını eşitdikdə hədisin düzəlmə olduğunu etiraf edir. Deyəsən, heç özü də hiss etmədən qəribə bir söz işlədir və o sözlərin (hədisin) Əbu Hureyrənin kisəsindən olduğunu dilə gətirir. Məhz bu kisə idi ki, əməvi hakimlərin marağını ona yönləndirmişdi və ey kaş hər kəs biləydi ki, bu kisə hədis aləminin başına nə oyunlar gətirdi!!! Yalançı hədislərin yaranması və inkişaf etməsində bu kisənin rolu bütün düşüncəli və tarixdən xəbardar insanlara məlumdur.\n "Təzkirətul-huffaz” 1-ci cild, səh 34.\n "Əl-faiqu fi ğəribil-hədis vəl-əsər” səh 32.\n Əbu Abdullah Muhəmməd ibn İsmail Buxari hicrətin 194-cü ilində Buxara şəhərinə yaxın olan bir kənddə dünyaya göz açdı. Sonradan əhli-sünnə dünyasının ən əzəmətli hədis aliminə çevriləcək bu insanın uşaq vaxtlarından hafizliyə və elm öyrənməyə maraq göstərdiyini yazıblar. Əhməd ibn Hənbəl və bu kimi bir çox böyük əhli-sünnə alimlərindən dərs almaq üçün Buxarinin çoxlu şəhərlərə səfər etdiyi bildirilir. O, elmini artırmaq üçün Şam, Misir, Bəsrə, Xorasan və Bağdada səfərlər edib. Deyilənə görə son dərəcə güclü hafizəsi olduğu halda Buxari ömrü boyunca hədis əzbərləyib elm öyrənmək üçün etdiyi səfərlərin sayını yaddan çıxarmışdı. Əhli-sünnənin bir neçə böyük hədis alimi onun tələbəsi hesab edilir. Onlara misal olaraq Muslim ibn Həccacı, Tirmizini, Nəsai və İbn Quteybəni göstərmək mümkündür. Sünnə mənbələrinin əksər alimləri Buxarini şiddətli təriflərlə yad etmiş və onun səhihini islam aləminin Qurani-Kərimdən sonra ən dəyərli ikinci kitabı kimi tanıtdırmışlar. Onun son dərəcə zəkalı və iti hafizəyə malik olduğunu bildirmişlər. Buxarinin dediyinə görə o, "əl-camius-səhih” adlı əsərini (səhih-buxarini) 16 il ərzində 600000 hədisin içərisindən seçərək tərtib etmişdir. Guya o, hər bir hədisi bu kitaba yazmamışdan öncə qüsl edib iki rəkət namaz qılarmış və sonra həmin hədisi məşhur səhihinə əlavə edərmiş. Çox qəribədir ki, belə güclü hafizəyə, dərin təhqiqata və kifayət qədər ehtiyata sahib olan Buxari nəyə görə öz səhihində sənəd baxımından misilsiz təvatürə söykənən "Qədir” hədisini ("Mən kimin mövlasıyamsa, Əli də onun mövlasıdır”) gətirməyib. Onlarla səhabənin nəql etdiyi bu hədisi saysız-hesabsız səfərlərdə olmuş Buxari, görəsən, heç eşitməmişdi və ya ehtiyatı güclü olduğundan bu hədisi yazmağa cürət etməmişdi? Bu barədə onun haqqında heç cürə hüsn-zənn etmək olmur, amma, düzünü uca Allah bilir. Əhli-sünnə dünyasının böyük hədis alimi hicrətin 256-cı ilində dünyasını dəyişdi.\n "Səhih-Buxari” kitabun-nəfəqat; babu-vucubin-nəfaqati aləl-əhli vəl-iyal; hədis 5355


Uğurlu karyeraya doğru 5 addım - Edumap\nAna Səhifə/Xəbərlər/Uğurlu karyeraya doğru 5 addım\nUğurlu karyeraya doğru 5 addım\nKaryerada yüksəliş, maddi və mənəvi motivasiya, işinizdən razı olmağınız o deməkdir ki, Siz peşəkar həyatda düzgün addımlayırsınız. Sözsüz ki, işinizdə uğura imza atmaq üçün çoxlu çalışmalı və səy göstərməlisiniz. Bu yolda sizə yardımçı olmağım üçün sizə uğurlu karyeraya doğru 5 addımı tövsiyyə edəcəm.\n1. Biliklərinizi daima yeniləyin\nVaxt dünyada getdikcə bütün sahələr yenilənir və təkmilləşir. Siz də öz sahəniz üzrə baş verən trendləri izləyin və işinizdə tətbiq edin. Bu addım biliklərizi artırar və sahənizdə peşəkarlaşmağa imkan yaradar.\n2. Səhvlərinizi təhlil edin\nSəhvsiz insan yoxdur. Ən kiçik bir səhv bizə işimizdə daha da diqqətli olmağa və özümüzü inkişaf etdirməyə kömək edir. Səhvlərinizi təhlil edib böyük təcrübə qazana bilərsiniz.\n3. İntizamlı olun\nİntizam uğurun açarıdır. İşə intizamlı yanaşmaqla, siz həm gündəlik işləri planlı və səmərərəli şəkildə görmüş olacaqsınız. Bu addım digər həmkarlarınıza da örnək olar.\n4. Məqsədinizi bilin\nHər gün işə gəlib rutin iş görə bilərik, lakin işə məqsədli yanaşmaqla fəaliyyətimizdə daha böyük uğurlara imza atarıq. Elə indi, bir vərəqdə hansı istiqamətə doğru addımladığınızı, məqsəd və ya məqsədlərinizi qeyd edin.\n5. Ruhdan düşməyin\nBəlkədə ən vacib addımdır. İşlərinizdə peşəkar uğura sahib olmaq asan deyil. Bu yolda məqsədinizə çatmaq üçün maniələr olmaqla hər şey əlçatmayan görsənə bilər. Lakin hər şey özümüzdən asıllı olduğu halda sizə ruhdan düşməyəyi, işə motivasiyalı və həvəsli qalmağı tövsiyyə edirəm.\nVə unutumayın ki,\n“Özünüzə inansanız, demək yolun yarısındasınız! ” – Teodor Ruzvelt.\n"HR şöbəsi"ndə təcrübəçi vakansiyası


APA - Venesuelada iğtişaşlar nəticəsində ölənlərin sayı 44-ə çatıb\n18 May 2017 / 02:22\nVenesuelada davam edən iğtişaşlar nəticəsində daha iki nəfərin öldüyü məlum olub.\nAPA-nın RİA Novosti agentliyinə istinadən verdiyi xəbərə görə, Taçira ştatının San-Kristobal şəhərində 15 yaşlı yeniyetmə, Tukape şəhərində isə 30 yaşlı kişi odlu silahdan açılan atəş nəticəsində həyatlarını itiriblər.\nBeləliklə ölkədə iğtişaşlar nəticəsində ölənlərin sayı 44 nəfərə çatıb. Venesuelanın “Nacional” xəbər portalı xatırladır ki, 2014-cü ildə Venesuelada baş verən kütləvi etiraz aksiyalarında 43 nəfər ölmüşdü.\nVenesuelada prezident Nikolas Maduronun hökuməti ilə müxalifətin nəzarət etdiyi parlament arasında münaqişə davam edir. Aprelin 4-də Ali Məhkəmə parlamentin hakimiyyətini xeyli məhdudlaşdıran qərar qəbul edib. Qərar ölkədə kütləvi etirazlara və iğtişaşlara səbəb olub. Yeni etiraz aksiyalarına səbəb isə ölkə prezidenti tərəfindən Konstitusiya Assambleyasının çağırılması olub. Dövlət başçısının imzaladığı fərmana əsasən, yeni yaradılan quruma qanunvericiliyə dəyişikliklər etmək səlahiyyəti veriləcək. Venesuela müxalifəti Konstitusiya Assambleyasının çağırılmasını dövlət çevrilişi kimi qiymətləndirərək ölkədə növbədənkənar prezident seçkilərinin keçirilməsini tələb edir.\nKolumbiyada baş verən partlayış nəticəsində 6 nəfər ölüb, 20 nəfər yaralanıb


Metronun bağlı qaldığı hər gün bu qədər pula qənaət edilir - Açılmama səbəbi budur?\n23 Fevral 2021 14:48\nAzərbaycanda xüsusi karantin rejiminin tətbiqi ilə əlaqədar olaraq uzun müddətdir ki, Bakı metropoliteninin fəaliyyəti dayandırılıb. Metronun bağlanması virusa yoluxanların sayının azaldılması tədbirləri ilə əlaqələndirilir.\nBəs, metronun bağlı qalması ona iqtisadi cəhətdən hansısa zərər və ya fayda gətirirmi?\nMilli.Az sfera.az-a istinadən bildirir ki, "Bakı Metropoliteni" QSC zərərlə işləyən dövlət müəssisələrindən biridir. Dövlətin ayırdığı subsidiya nəzərə alınmasa metronun gəliri xərclərindən 3 dəfə azdır. Metro faəliyyət göstərmədikdə xərclər xeyli azalır və nəticədə büdcədən daha böyük subsidiya ayrılmasına ehtiyac qalmır.\n"Bakı Metropoliteni" QSC-nin 2020-ci ildəki maliyyə vəziyyətinə dair hesabatı hələlik açıqlanmayıb, Son hesabat məlumatı 2019-cu ilə aiddir.\n2019-cu ilə dair olan hesabata əsasən deyə bilərik ki, metronun bağlı qalması onun zərərlərini xeyli azaldır. Həmin ildə metronun illik gəliri 124 milyon manat təşkil edib. Gəlirin 68,92 milyon manatı sərnişindaşımadan, 5,7 milyon manatı sair əməliyyat (reklam, xidmət və s.) gəlirlərindən, 49,4 milyon manatı dövlət büdcəsindən ayrılan subsidiyadan ibarətdir. Buradan aydın olur ki, metronun günlük gəliri orta hesabla 340 min manat, yalnız sərnişindaşıma və digər gəlirlər nəzərə alınarsa, 204 min manat olub.\nXərclər daha böyükdür. Metronun xərcləri təxminən 179 milyon manat təşkil edir. Ən böyük xərc istiqamətləri amortizasiya (torpaq, tikili və avadanlıqlarla bağlı) (95,8 milyon manat), işçi heyəti üçün xərclər (46 milyon manat), elektrik enerjisi xərcləri (11,2 milyon manat), istifadə edilən materiallar (6,4 milyon manat), su və kanalizasiya xidməti xərcləridir (4,1 milyon manat). Metro fəaliyyət göstərdikdə bir gündə orta hesabla 490 min manat xərcləyir. Əmək haqqı nəzərə alınmadıqda isə günlük xərc 364 min manatdır.\n2019-cu ildə metropolitenin zərəri 55,1 milyon manat, gündəlik zərər orta hesabla 151 min manat olub.\nMetronun uzun müddət bağlı qalması onu günlük 204 min manatlıq subsidiyadan kənar (sərnişindaşıma və digər gəlirlər) gəlirdən məhrum etdiyi kimi 364 min manatlıq əmək haqqından kənar olan gündəlik xərclərin böyük hissəsindən də azad edir. Metro istifadə edilmədikdə gündəlik 262,4 min manatlıq amortizasiya xərclərinə, 30,7 min manatlıq elektrik enerjisi, 17,5 min manatlıq material, 11,2 min manatlıq su və kanalizasiya xərclərinin böyük hissəsinə qənaət olunur. Nəticədə metronun işləmədiyi hər gün üzrə adıçəkilən xərcləri dəfələrlə azalır. Ən yaxşı halda bu növ gündəlik xərclər 30-35 min manatı ötmür.\nBeləliklə, metro fəaliyyət göstərmədikdə onun yeganə gəliri subsidiya olur. Subsidiyanın günlük məbləği 135 min manatdır. Əmək haqqı (günlük 135 min manat) və digər xərclər (30-35 min) nəzərə alınarsa cəmi gündəlik xərclər 161 min manatı ötmür. Deməli, metro işləmədikdə gündəlik zərər 26 min manat səviyyəsinə düşür ki, bu məbləğ metro işlədikdə qeydə alınan 151 min manatlıq gündəlik zərərdən təxminən 6 dəfə və ay 125 min manat azdır.\n2020-ci ildə metro uzun müddət bağlı olub. Ötən ilin martın 31-dən mayın 9-na kimi, iyulun 4-dən sentyabrın 14-nə kimə və oktyabrın 19-dan ilin sonuna qədər bağlı qalıb. Ümumilikdə 2020-ci ildə metro 186 gün bağlı qalıb. Amma fəaliyyətinə icazə verildiyi dövrlərin bəzi şənbə və bazar günlərində də metro işləməyib. Bu da nəzərə alınarsa ötən il metro 200 gündən çox bağlı qalıb.\nHər gün zərərin 125 min manat azalmasını nəzərə alsaq, aydın olur ki, yalnız ötən il metro bağlı qaldığından zərəri 25 milyon manatdan çox azalıb. 2021-ci ildə metro artıq 54 gündür ki, işləmir və bu müddətdə metropolitenin zərəri 6,75 milyon manat azalıb.


Cəmiyyət 20 Fevral 2019 17:38 (UTC+04:00)\nNəqliyyat, Rabitə və Yüksək Texnologiyalar Nazirliyinin tabeliyində fəaliyyət göstərən “Azərmarka” MMC Uşaqların Beynəlxalq Müdafiəsi Gününə həsr olunmuş “Gələcək” mövzusunda rəsm müsabiqəsi elan edir.\nNazirlikdən Trend-ə verilən məlumata görə, müsabiqədə iştirak üçün çəkilmiş rəsmi poçt ünvanı, iştirakçının soyadı, adı, yaşı, “Gələcək” rəsm müsabiqəsi” qeyd edilməklə poçt vasitəsi ilə müsabiqənin Təşkilat komitəsinə (Ünvan: Bakı şəhəri, Droqal döngəsi, 702. “Azərmarka” MMC) göndərmək lazımdır. Bundan başqa, iştirakçının şəxsi məlumatları və valideynin mobil telefon nömrəsi rəsmin yalnız arxasında qeyd olunmaldır. Əks halda, həmin işlər müsabiqəyə buraxılmayacaq.\nRəsmlər 1 mart – 10 aprel 2019-cu il tarixlərində qəbul ediləcək. Müsabiqədə 13 yaşına qədər uşaqlar iştirak edə bilər.\nBirinci yerin sahibi 300, ikinci yerin sahibi 200, üçüncü yerin sahibi 100 AZN məbləğində pul mükafatı ilə mükafatlandırılacaq. Qaliblərin rəsmlərindən poçt markaları hazırlananaraq, dövriyyəyə buraxılacaq.\nMüsabiqə barədə əlavə məlumat üçün (012) 598 49 01 saylı telefon nömrəsi və [email protected] elektron poçt ünvanı ilə əlaqə saxlamaq olar.


Şəhid ailələrinə və Qarabağ müharibəsi əlillərinə 100 mənzil, 50 avtomobil təqdim edildi - FED.az\n09:46 29 May 2020\nƏmək və Əhalinin Sosial Müdafiəsi Nazirliyindən FED.az-a bildirilib ki, Abşeron rayonunun Məmmədli kəndində yeni yaşayış binalarından alınmış mənzillərdə müasir tələblərə uyğun yaşayış şəraiti yaradılıb.\nMənzil və avtomobillərin təqdim olunması tədbirində Əmək və Əhalinin Sosial Müdafiəsi nazirinin müavini Vüsal Nəsirli Respublika Günü münasibətilə tədbir iştirakçılarını təbrik edib. O, 1918-ci il mayın 28-də yaradılan Azərbaycan Xalq Cümhuriyyətinin tariximizin şərəfli səhifələrdən biri olduğunu qeyd edib.\nV.Nəsirli Prezident İlham Əliyevin həssas əhali qruplarına xüsusi qayğısından bəhs edib. O bildirib ki, dövlət başçısının tapşırığı əsasında bu il də bütün sosial proqramlar tam icra edilməklə, bu proqramların əhəmiyyətli dərəcədə genişləndirilməsi təmin olunacaq.\nNazir müavini qeyd edib ki, Əmək və Əhalinin Sosial Müdafiəsi Nazirliyi tərəfindən şəhid ailələrinə və ölkəmizin ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlilliyi olan şəxslərə 2018-ci ildə nəzərdə tutulduğundan 3 dəfə çox olmaqla 626 mənzil və fərdi ev, 2019-cu ildə bundan 50 faiz çox olmaqla 934 ədəd mənzil və fərdi ev verilib. Prezident İlham Əliyevin tapşırığı əsasında, 2020-ci ildə isə bu kateqoriyadan olanlara azı 1500 mənzil və fərdi evin verilməsi işləri aparılır. Onlardan bu gün artıq 100 mənzil təqdim edilir. Beləliklə, indiyədək Nazirlik tərəfindən şəhid ailələrinə və müharibə əlillərinə 7 min 700-dək mənzil və fərdi ev təqdim edilib.\nBildirilib ki, Nazirlik tərəfindən müharibə əlillərinə 2018-ci ildə 265 avtomobil, 2019-cu ildə nəzərdə tutulduğundan 3,2 dəfə çox olmaqla 600 avtomobil verilib. Bu gün daha 50 avtomobil müharibə əlillərinə təqdim edilir. (Bölgələrdə yaşayan Qarabağ müharibəsi əlilləri üçün nəzərdə tutulan avtomobillər karantin dövrünün tələbləri nəzərə alınaraq, onlara Neftçala rayonunda verilir).\nBununla da nazirlik tərəfindən müharibə əlillərinə indiyədək 6 min 800 avtomobil verilib.


"Neqativ proseslərdən sığortalanmamışıq" - Səyavuş\n17:18 15 İyul 2019 Oxunub : 1188\nDini Qurumlarla İş üzrə Dövlət Komitəsi və Sabirabad Rayon İcra Hakimiyyətinin birgə təşkilatçılığı ilə “Din və ideoloji təhlükəsizlik” mövzusunda seminar-müşavirə keçirilib.\nKomitədən Azvision.az -a verilən məllumata görə, seminar-müşavirədə DQİDK-nın rəhbərliyi, Prezident Administrasiyasının Millətlərarası münasibətlər, multikulturalizm və dini məsələlər şöbəsinin, Sabirabad, Şirvan, Hacıqabul, Saatlı rayonlarının icra və hüquq-mühafizə orqanlarının səlahiyyətli nümayəndələri, Respublika Prokurorluğu, Daxili İşlər Nazirliyi, Dövlət Təhlükəsizliyi Xidmətinin rəhbər şəxsləri iştirak ediblər.\nƏvvəlcə Ümummilli Lider Heydər Əliyevin abidəsi ziyarət olunub, önünə gül dəstələri qoyulub. Sonra seminar-müşavirədə Ulu Öndər Heydər Əliyevin Azərbaycanda siyasi hakimiyyətə gəlməsinin 50-ci ildönümü münasibətilə DQİDK-nın tabeliyindəki Mənəvi Dəyərlərin Təbliği Fondunun sifarişi əsasında hazırlanmış “Heydər Əliyev və azərbaycançılıq” adlı sənədli film nümayiş edilib.\nTədbiri giriş sözü ilə açan Sabirabad Rayon İcra Hakimiyyətinin başçısı Siraqəddin Cabbarov nümayiş edilən filmlə bağlı təəssüratlarını paylaşaraq Ulu Öndər Heydər Əliyevin Azərbaycanda ilk dəfə siyasi hakimiyyətə gəldiyi dövrdə xalqımız naminə atdığı uğurlu və cəsarətli addımlardan söhbət açıb.\nİslam dininin sülh dini olduğunu bildirən Dövlət Komitəsi sədrinin müavini təəssüflə qeyd edib ki, bəzi qüvvələr öz maraqlarını həyata keçirmək üçün İslam dinindən, din amilindən istifadə edirlər. Son dövrlərdə dünyada, o cümlədən Yaxın Şərqdə gedən proseslərdə, baş verən qarşıdurmalar və müharibələrdə din amili daha qabarıq şəkildə özünü büruzə verir. Səyavuş Heydərov təəssüflə bildirib ki, bəzi dairələr tərəfindən ölkəmizə qarşı dini zəmində yönəlmiş təhdidləri nəzərə alsaq, biz də bu neqativ proseslərdən sığortalanmamışıq. Buna görə də o respublikamızda ictimai-siyasi sabitliyin qorunması, eləcə də dini radikalizm və ekstremizmlə mübarizə sahəsində hər kəsi fəal olmağa çağırıb. DQİDK-nın sədr müavini onu da deyib ki, bütün bu cəhdlərin qarşısı qətiyyətlə alınır və bundan sonra da alınacaq.\nÖlkədə dini radikalizm meyillərinin qarşısının alınması istiqamətində həyata keçirilən tədbirlərdən danışan S.Heydərov radikal dini qrupların və qeyri-ənənəvi təriqətlərin zərərli təbliğatının qarşısının alınması, onlara qarşı effektiv mübarizə aparılması, dini maarifçilik işinin düzgün metodlarla təşkili məsələlərindən də bəhs edib. O, həmçinin xurafatın, dini savadsızlığın yaratdığı və yarada biləcəyi fəsadlardan, eyni zamanda, bunların qarşısının alınması yollarından söz açıb.\nDaha sonra Daxili İşlər Nazirliyinin əməkdaşı Oqtay Tağıyev, Qafqaz Müsəlmanları İdarəsinin Sabirabad rayonu üzrə səlahiyyətli nümayəndəsi Ağakərim Sadıqov çıxışlarında milli təhlükəsizliyə əsas təhdidlər, dini radikalizmə qarşı mübarizənin hüquqi əsasları, eləcə də bu istiqamətdə aparılan maarifləndirmə tədbirlərinin önəmindən danışıblar. Seminar-müşavirə mövzu ətrafında müzakirələrlə işini yekunlaşdırıb.


Azərbaycan Avropa çempionatında 4-cü qızıl medalını qazanıb - Ekspress.az\nQara "BMW" 5 maşını vurdu, sürücünü vəhşicəsinə döydü - VİDEO\nKİV: yeni "Terminator" yüksək reytinq qazanıb\nAdnan Oktar - Görən kimi deyirdi, onu mənə gətirin - FOTO\nSürücünü 16 dəfə bıçaqlayıb, 34 manatını alan DƏSTƏ - FOTO\nYasamalda 16 mərtəbəli yaşayış binasında yanğın olub\nToyda tüstüdən zəhərlənənlərin sayı 19-a çatıb - VİDEO\nAzərbaycan Avropa çempionatında 4-cü qızıl medalını qazanıb\nRumıniyanın paytaxtı Buxarestdə keçirilən Avropa çempionatında qadın güləşçilərin mübarizəsinə yekun vurulub.\nKomandamız yarışı 1 qızıl və 3 bürünc medalla başa vurub.\nBelə ki, güləşçilərimizdən Elis Manalova (65 kq) final görüşündə rumıniyalı Krista İnçe ilə üz-üzə gəlib.\nQarşılaşma təmsilçimiz üçün uğurlu başlamasa da, sonradan toparlana bilib. Milliləşdirilmiş idmançımız 0:4 hesabı ilə geridə olduğu görüşü 6:4 hesabı ilə xeyrinə bitirib və Avropa çempionu tituluna yiyələnib. Bu, millimizin qitə birinciliyində 4-cü qızıl medalı olub.\nBu gün həmçinin Alyona Kolesnik (57 kq) və Tatyana Omelçenko (62 kq) da komandamıza medal qazandırıb. Müvafiq olaraq, Mimi Xristova (Bolqarıstan) və İlona Prokopevnyuka (Ukrayna) qalib gələn milli üzvləri 3-cü yerlə kifayətləniblər.\nQeyd edək ki, bir gün öncə qadın güləşçilərimizdən Elmira Qəmbərova (59 kq) da bürünc medala sahib olub.\nAvropa çempionatında sərbəst güləşçilərin yarışında isə Hacı Əliyev (65 kq), Cəbrayıl Həsənov (79 kq), Şərif Şərifov (92 kq) qızıl, Ağahüseyn Mustafayev (70 kq) gümüş, Mahir Əmiraslanov (57 kq) və Nurməhəmməd Hacıyev (97 kq) bürünc medal qazanıb.\n“Qarabağ” – “Partizani” matçını bu hakimlər idarə edəcək\n"Qarabağ"ın yeni transferi: "Çox möhtəşəm bir kluba gəlmişəm"a\nAzərbaycan atleti Avropa çempionatında gümüş medal qazanıb\n"Qarabağ"ın oyunu üçün xüsusi avtobuslar ayrıldı\nBu idmançılar Avropa Gənclər Yay Olimpiya Festivalında Azərbaycanı təmsil edəcək\nƏlcəzair millisi Afrika Millətlər Kubokunun qalibi olub\n”Neftçi” Azərbaycan tarixinə düşdü\nDünya şöhrətli döyüşçü Bakıya gəlir - Foto\nMaradonanın keçmiş klubunda faciə - 20 yaşlı futbolçu öldürüldü\nAvropa Liqasında bu gün\nƏn yüksək ödənişli qapıçı olur\n“Qarabağ” Geryeni qovdu? - RƏSMİ AÇIQLAMA\nMessiyə çağırış: Üzr istə\n2019/2020 mövsümünün Əsasnaməsində dəyişikliklər edilib


“Respublikanski”nin baş həkimi işdən AZAD EDİLDİ – YENİ TƏYİNAT - HAQLI.AZ\nEv GÜNDƏM “Respublikanski”nin baş həkimi işdən AZAD EDİLDİ – YENİ TƏYİNAT\nAk.Mirqasımov adına Respublika Klinik Xəstəxanasının baş həkimi Telman İbadov işdən çıxarılıb.\nKAİM.az xəbər verir ki, bu barədə Tibbi Ərazi Bölmələrini İdarəetmə Birliyi (TƏBİB) İdarə Heyətinin sədri Ramin Bayramlı müvafiq əmr imzalayıb.\nTƏBİB-dən report-un sorğusuna cavab olaraq bildirilib ki, onun yerinə Yevlax Rayon Mərkəzi Xəstəxanasının publik hüquqi şəxsin direktoru Azər İsmayılov təyin olunub.\nTelman İbadov isə həmin xəstəxananın direktor müavini vəzifəsinə keçirilib.\nƏvvəlki məqaləNadir Qafarzadə onu tənqid edən izləyicilərini TƏHQİR ETDİ\nNövbəti məqalədəQarabağ zəfərimizə həsr olunmuş bəstəkarlıq müsabiqəsi ELAN EDİLİR


18 İyun 2013 12:03\nİran kinematoqrafçısı Məcid Məcidi "Səma uşaqları" filmində dramaturgiyanı bir ayaqqabı üzərində qurmuşdusa, holland rejissoru Aleks van Varmerdam "Don" ("De jurk") dramında bütün əhvalatı qadın donuna bağlayır. Göy fonda qızılı-narıncı rəngli yarpaqların təsvir olunduğu don vasitəsilə müxtəlif insan taleləri ekrana gətirilir. Rejissor onların həyatlarından kiçik parçaları bir predmet ətrafında birləşdirərək tragikomik kollaj yaradır.\nHollandiyanın "mistkasız Devid Linçi" adlandırılan rejissor horror filmlərinə xas elementləri adi, sakit intonasiyada danışır, təhkiyəni qroteskləşdirir, müəyyən mənada farsa çevirir.\nYeri gəlmişkən, Varmerdam bu il Kann festivalının əsas proqramına "Borgman" filmi ilə qatılsa da mükafatsız qaldı.\nBu festivalda mükafat almış, müstəqil Amerika kinematoqrafiyasının məhsulu olan iki filmi izlədim: Kortni Hantın "Donmuş çay" (Frozen River) və Lens Hammerin "Ballast"ı. Hər iki film sosial dramdır. Hollivud kino sənayesi bizə bir qayda olaraq parıltılı, reklam çarxlarının gözqamaşdırıcı mühitinə bənzəyən, ciddi sosial motivləri vurğulamayan Amerika həyatını və ya təbliğat filmlərini göstərir. Alternativ kinonun bu iki məhsulu isə seyrçini Amerikanın başqa üzü ilə tanış edir: var olmaq uğrunda mübarizə aparan, pafosdan uzaq sadə amerikalılar, onların güzəranı, məişəti.\nİsrail rejissoru Eran Kolirinin "Orkestrin viziti" filminin mövzusu qonşu dövlətlə konflikti olan ölkəmiz üçün də aktualdır. Bu, motivlərinə görə cəsarətli, sırf barış və insani filmdir.\nMisirin polis orkestri İsrailə ərəb mədəni mərkəzinin açılışına qatılmaq üçün səfər edir. Adının mənası "ümid dəliyi" olan şəhərə getmək əvəzinə orkestr üzvləri səhvən başqa, adı "ümidə zəmanət" verən şəhərciyə gəlir. Həmin gün avtobus olmadığından bu sakit şəhərcikdə gecələməli olurlar. Əvvəlcə ərəblər və yəhudilər bir-biri ilə ehtiyatla, korrekt, güvənsiz davranır. Amma şəhərciyin sakinlərinin istiqanlılığı, qonaqpərvərliyi bu sadə insanları yaxınlaşdırır. Əhvalatı həssaslıqla danışan rejissor göstərir ki, onları çox şey birləşdirir, həyatdan gözləntiləri də, istəkləri də minimumdur: kiçik bir sevinc, ani xoşbəxtlik.\nKolirinin təhkiyəsi təmkinlidir, amma soyuq deyil. "Mübadilə" adlı sonuncu filmində olduğu kimi burda da təhkiyə daxili emosionallıqla yüklənilib.\nKino həvəskarlarını Klod Şabrolun 1986-cı ildə fransız yazıçısı Simona de Bovuarın eyni adlı romanı əsasında ekranlaşdırdığı "Özgələrin qanı" filminə baxmağını arzulayırdım. İkinci Dünya Müharibəsi fonunda sevgi əhvalatını anladan filmi romanın oxunuşu kimi də izləmək mümkündür. "Özgələrin qanı" qadın və kişi münasibətləri haqda ən yaxşı əsərlərdən biridir. Xüsusən də, rejissor filmdə son səhnənin uğurlu həlli ilə qadın və kişi təbiətinin fərqliliyinin, belə demək mümkünsə, lakonik düsturunu verir. (kulis.az)


Netanyahu yenidən baş nazir seçilsə... - Ehud Barakdan xəbərdarlıq | AzPolitika — onlayn siyasi-ictimai qəzet\nNetanyahu yenidən baş nazir seçilsə... - Ehud Barakdan xəbərdarlıq\nDərc olunub: 15/09/2019 - 12:04\nBinyamin Netanyahu yenidən İsrailin Baş naziri seçilərsə, ölkədə demokratiya təhlükədə olacaq.Virtualaz.org yerli KİV-ə istinadən bildirir ki, bunu Təl-Əvivdə keçirilən mitinqdə İsrailin keçmiş Baş naziri Ehud Barak deyib.\nO bildirib ki, Netanyahu seçkilərdə qalib gəlməsə, saxtakarlığa yol verildiyini iddia edəcək.\nİsrailliləri seçkilərdə səs verməyə çağıran Barak deyib: "Bu seçkilər İsrail demokratiyası üçün böyük önəm kəsb edir. Çərşənbə axşamı keçiriləcək seçkilərdə Netanyahu qalib gələrsə, İsrail demokratiyası təhlükə altında qalar".\nMitinqə qatılan nümayişçilər isə üzərində Netanyahuya "Cinayətkar nazir", "Yalançı", "Korrupsioner baş nazir" kimi sözlər yazılan plakatlarla etiraz ediblər.\nXatırladaq ki, apreldə İsraildə parlament seçkiləri keçirilsə də, koalisiya hökuməti vaxtında qurulmadığı üçün 17 sentyabrda seçkilərin yenidən keçiriləcəyi elan edilib.